Alumni topaketa Donostian Emilio Durorekin – Deusto Alumni Time\nBy admindeusto20 ekaina, 20183 uztaila, 2018Alumni Topaketak\nMende bateko bizitza\nHitzaldi iradokitzaileak are eta alaiago bihurtzen zuen bozkarioz beteko umorea lagun zuela, Durók gizakiaren bizi itxaropena luzatzea hartu zuen abiapuntu, sekula ezagutu gabeko egoera ekarri digun egoera. Orain arte, ez da inoiz izan gorputza zaintzeagatiko hainbesteko kezka. Genetikak “prestatua zuen 25 urtera arte indarra izatea, berrogeira heltzean hemen egon ez gintezen”. Hala, beheraldi fisikoa bizi beharrari egin behar diote aurre egungo belaunaldiko gizakiek lehenengo-lehenengo. “18 urterekin galanta zara, sasoi betean zaude, eta gorputzak dena jasaten du. Orain croissant erdi jan eta 8 kilo hartzen dituzu”, zioen katalanak txantxetan.\nNorbanakoaren bizitza 100 urteraino luzatzen da, eta horrek erronka berriak sortzen ditu: gauza berean lan egiten zelan jarraitu, bikotekide berarekin edo gizarte inguru berean zelan jarraitu galdetuta, Durók erantzun zuen, duela gutxira arte, aitak denda bat ondare uzten bazizun, “bizimodua konponduta zenuela”. Baina, gaur egun, “egiten duzuna gogoko ez baduzu, egiten duzunaz gozatzen ez baduzu eta bihotz guztia jartzen ez baduzu, lehentxoago edo gerotxoago porrot egingo duzu”.\nHortaz, egunero jaikitzeko ilusioa, proiektuak, planak eta arrazoiak izatea da bizimodu arrakastatsua izateko behar dugun “bizigaia”. Izan ere, gaur egun dugun arazorik nagusiena, “grina horren falta” dela esan zuen. Horregatik, Emilio Duróren ustez, “bizitzarekin txoraturik ez daudenak, lanarekin txoraturik ez daudenak, bizitzeko beste egun bat izateagatik eskerrak emanez jaikitzen ez direnak, hilzorian daude”. Horri guztiari egungo gizartearen fatalismo endemikoa erantsi behar diogu, zeren eta “kezkatzen gaituen guztiaren % 99 gertatu ez dena edo gertatuko ez dena” baita.\nJarrera ezagutzen gainetik\nHizlariak kopuru esanguratsuak ematen jarraitu zuen: “Jende alai eta baikorrak jende arruntak baino % 65 – % 100 gehiagoko errendimendua du”. Alaitasuna, gogo bizia, lana… jarrerak dira, ez ezaupideak eta, hala ere, ikastaldian ez dugu halako jarreren inguruko prestakuntzarik jasotzen. Eta, ondorioz, gaur egun “unibertsitateko bost karrera izan baina inork irentsi ezin duen” jendea aurkituko dugu.\nZuzendaritza arloko eta enpresen aholkulari gisa duen esperientzia zabala gogoan harturik, Durók ohartarazi zuen hezkuntza emozional eta jarrera arlokorik ez izatearen ondorioz, “baliorik handieneko gaitasun” bihurtu dela jarrera pertsonalak izatea egungo erakundeetan, eta “baikortasun koefizientea” bezalako adierazleak hartzen direla kontuan. Hortaz, seme-alabak hezten baditugu, “hezi ditzagun ilusioa, bizi poza izan dezaten”. Aholku hori eman zuen.\nBizitza arrakastatsuaren lau zutabeak\nDurók, amaitzeko, zorionerako aholku batzuk eman zizkien, lau arlotan banatuta:\nFisikoa zaintzea; izan ere, “20 urtera arte hazi egiten da, 20tik 40ra jaitsi egiten da, eta 40tik aurrera gain behera etortzen da”. Egunean ordubetez kirol egiteko aholkua eman zien bilduei.\nAriketa intelektuala egitea, 12 urterako “ezagutzen % 98″ jasoa baitugu eta hortik aurrera “12.000 neurona hiltzen baitira egunean”. Hizlariak idazteko eta irakurtzeko gomendioa eman zien, “alzheimerra geldotzeko dugun bakarra baita”.\nHirugarrenik, sistema linbikoa aktibatu beharraren garrantzia azpimarratu zuen. “Kantatu, salto egin, besarkatu, ukitu eta irten”. Hori egitera animatu zituen bertaratu zirenak.\nAzkenik, bihotzak dioskunari jarraitzeko aholkua eman zuen, zentzuak bestelakoa esan arren, lehenak ez baitu “inoiz traizionatzen”.


Zehazki, el Sitio Web www.enkarterri.eus webguneak erabilerraztasuna betetzen du, Web 1.0 Eduki erabilerrazen Jarraibideen (A Bikoitza maila) eta XHTML 1.0ren gomendioen arabera, eta bereziki azpimarratzen da egitura, aurkezpena, edukia eta funtzionaltasuna bereiztea.\nwww.enkarterri.eus webgunearen pean dauden orriei aplika dakieke erabilerraztasuna betetze hori, leiho berrian irekitzen diren esteketara garamatzaten orriei izan ezik.\n2020/03/31tik hona garaturiko www.enkarterri.eus helbideko orri guztiek A eta A Bikoitza mailak igaro dituzte, eta artxiboek, euskarriaren arabera, erabilerraztasun ezaugarriak dituzte, haien teknologiak ahalbidetzen duenaren arabera.\nPDF formatuko dokumentuak. Adobe Reader doako aplikazioa erabiliz ikus daitezke dokumentu horiek. PDF formatuko dokumentu gehienak ez dira erabilerrazak www.enkarterri.eus webgunean, baina webeko erabilerraztasuna betetzeko ahalegin handiak egiten ari dira gaur egun.


HABE IKASBIL: Ekainaren 8an, Klasikoen 10. Irakurketa jarraitua Bilbo Zaharra euskaltegiaren eskutik\nBilbo Zaharra Euskaltegiak antolatzen duen Literatur Klasikoen Irakurraldiak hamar urte beteko ditu aurten. Ekainaren 8an, Arriaga Antzokian, hamabi ordu jarraian, 400 lagun txandatuko dira Itxaro Bordaren % 100 Basque liburua irakurtzeko.\nHorren harira, ekainaren 5ean, 6an eta 7an Bilbo Zaharra Forumek zenbait ekitaldi antolatu ditu.\nLehenengoan, Lapurdiko Hinka musika taldeak “1615” izeneko emanaldi berezia eskainiko du, Itxaro Bordaren testuetan oinarrituta. Maitena Duhalde (ahotsa eta trikitixa), Benoit Lamerain (buzuki eta gitarra) eta Mathieu Haranboure (baxua) hirukoteak oraina eta iragana uztartuko ditu ikuskizun honetan. Itxaro Bordaren testuek 1615ean Islandia iparraldeko fiordo batean gertatutako sarraski bat dute abiapuntu: 32 bale-arrantzale hil ziren bertan. Euskal arrantzale talde honek bizi izan zuen gertakari tragikoaren kontaketez aparte, Islandiaz maitemindua den Bordaren testu autobiografikoez josirik dago lana.\nBigarrenean, Lucien Etxezaharreta eta Katixa Dolhare-Zaldunbide arituko dira, % 100 Basque eleberria hizpide. Ekainaren 7an, Itxaro Bordak berak eskainiko du eta “Literatur hizkuntzaren hautua” izango da haren mintzagaia.\nEkitaldi horiek guztiak 19:00etan hasiko dira, Euskaltzaindiak Bilboko Plaza Berrian duen egoitza nagusian.\nBilbo Zaharra euskaltegiko jendeak Axularren Geroren irakurraldia antolatu zuen orain hamar urte. “Esango nuke erreferentzia nagusia Madrilen egiten den irakurketa etengabea izan zela -gogoratzen du Pedro Alberdik, Klasikoen Irakurraldien bultzatzaileetako batek-. Jakina denez, urteak daramatzate Don Quijote irakurtzen, (aurten XXI. edizioa izan da)”. Baina handik aurrera, urtero liburuz aldatzea erabaki zuten, beste bide bat hartuz. Erabaki hori, neurri handi batean, “literaturaren aldeko apustua izan zen”, Alberdiren hitzetan. “Geroren prosa zoragarria izan arren, literatura aldetik ez dago maila berean. Azken finean, elizako liburua da, helburu dogmatiko zehatza duena”.\nLehenengo lau edizioetan kronologia izan zen liburuak hautatzeko irizpidea: Gero (1643), Peru Abarka (1804), Haur besoetakoa (1959), Hamaika pauso (1995). Bosgarren edizioan hautsi zuten irizpide hura, beren-beregi emakume-idazle baten liburua irakurtzeko: Zergatik panpox (1979). Seigarrenean eta zazpigarrenean, berriz, beste irizpide bat erabili zuten: urteurrenen ospakizunena; hain zuzen ere, Obabakoak (1989) eta Harri eta herri (1964) liburuen 25 eta 50 urteurrenak ospatzeko. Zortzigarrenean, berriz, Joseba Sarrionandiaren Narrazio guztiak hautatu zuten, literaturaren independentzia aldarrikatzearren, testuinguru politikoaz harago. Bederatzigarrenean, itzulpenaren garrantzia azpimarratu zuten Kafkaren Metamorfosiarekin (1915). Aurten, estereotipoetatik ihesi, gaur egunera etorrita eta euskal literaturan emakumezkoen protagonismoa aldarrikatuz, Itxaro Bordaren % 100 Basque irakurriko da.\nLehenengo edizioa esperimentu bat bezala antolatu zuten, baina ekimena “hasieratik izan zuen harrera ona, bai erakundeen aldetik bai herritarren aldetik. Irakurle askok urterik urte errepikatu nahi izaten dute”, Alberdiren hitzetan.\nEz da erraza 400 lagunen eskaleta osatzea, ezta hori dena koordinatzea ere. Baina sei-zazpi lagunek osatzen duten lantaldeak mendean dauka antolaketa dagoeneko. Urte horietan guztietan laguntzaile eta babesleen kopurua, erakundeen inplikazioa eta hedabideen jarraipena gero eta handiagoa izan da.\nArriaga Antzokitik politikari, aktore, kirolari, artista, irakasle, ikasle, euskaltzale, sindikalista eta hainbat eta hainbat lagun, ezagun eta ezezagun pasatu da irakurtzera. Antolatzaileek gogoan dituzte gure artetik joan diren irakurketa-lagunak: Ana Romero, Aitor Mazo, Nekane Bilbao...\nBeraz, aurtengo hitzordua berezia izango da. Xehetasun guztiak ekainaren 6an aurkeztuko dira Arriaga Antzokian egingo den prentsaurreko batean.\nInformazio gehiago, euskaltegiaren web orrian: www.bilbozaharra.eus


Ikuskapen-sistema aurreratuak, garraio-azpiegiturak seguruagoak izan daitezen - SPRI\nIkuskapen-sistema aurreratuak, garraio-azpiegiturak seguruagoak izan daitezen\nTecnaliak kontrolak egiteko plataforma interkonektatua garatu du, ekipamendu horien bizitza erabilgarria luzatu ahal izateko\nPlataformak hainbat iturritatik bildutako informazioa atzitu, egituratu eta hierarkizatzen du\nGarraio-azpiegituren bizitza erabilgarria luzatzeko asmoz, Tecnalia korporazio teknologikoak Genia deritzon soluzioa garatu du. Plataforma teknologiko interkonektatu honek ekipamenduen segurtasuna, iraunkortasuna eta kontserbazioa bermatzeko ikuskapenak egitea ahalbidetzen du.\nPlataformak hainbat iturritatik bildutako informazioa atzitu, egituratu eta hierarkizatzen du. Informazio horretatik abiatuta, sistemak machine learningeko estrategiak sortzen ditu, kalteei buruzko patroiak automatikoki bereizteko, arazoak denbora errealean antzemateko edota ikuskapen robotizatuko teknologia berriak txertatzeko.\nTecnalia korporazioa, Zientzia, Teknologia eta Berrikuntzaren Euskal Sareari atxikitako 16 eragile zientifiko eta teknologikok osatutako Basque Research and Technology Alliance (BRTA) aliantzako kidea da.\nTecnaliaren GENIA soluzioaren bideoa


janvier 2019 - Page 2 sur 2 - Lasterketak.eus\n[BARREN.EUS] Hellen Obiri eta Rhonex Kipruto nagusitasunez gailendu dira 76. Mugertza Krosean\nMila antxitxikaritik gora lehiatu dira gaur goizean Mintxetako zirkuituan jokatu diren hamar lasterketetan. Emakumezkoen lasterketa nagusian erakustaldia eman du Hellen Obiri keniarrak eta beste horrenbeste egin du gizonezkoenean Rhonex Kiprutoherrikideak. Aurkariak baino gehiago izan dira, alde handiarekin.\n[HITZA] GAUR ZORTZI ZABALDUKO ZUTE ZEGAMA-AIZKORRI MARATOIAN IZENA EMATEKO EPEA\nEkainaren 2an egingo Zegama-Aizkorri mendi maratoia, baina dagoeneko martxan da makineria guztia. Gaur egingo dute proba aurkezteko agerraldia Donostian, Gipuzkoako Foru Aldundiaren egoitzan. Izena emateko epea gaur zortzi, urtarrilaren 14an zabalduko dute, otsailaren 1era arte; dortsalen zozketa, otsailaren 22an izango...\n[DOTB.EUS] Amorebieta acoge la 65 Cross Zornotza en uno de los mejores circuitos de Europa\nComenzar el año con el Cross Internacional Zornotza es ya un clásico en Amorebieta-Etxano, tal y como señalaba el alcalde de la localidad Andoni Agirrebeitia “es la primera presentación del año”. Y es que el próximo 6 de enero las...\n[HITZA] EL AZIZ ETA ELENA LOYO IZAN DIRA GARAILE BEASAINGO 45. SAN SILBESTREAN\nHotza protagonista izan den lasterketan, 330 korrikalariren artean, Mustapha El Aziz izan da azkarrena Beasaingo 45. San Silbestre proban; 0:26:42 denbora eginez. 10 segundora, Josphat Kiprono iritsi da eta 28 segundora, Denis Rutaf.


Bakaikuren etorkizunaz hausnartzeko egitasmoa - Bakaiku - Guaixe.eus\nBakaikuren etorkizunaz hausnartzeko egitasmoa\nGuaixe 2018-10-26 09:01\nBakaikuko ikuspegia parapentetik. Argazkia: utzitakoa.\nHerritar guztiekin bildu nahi dute. Jubilatuekin eginen da bilera, astelehenean, 16:00etan, auzo gelan.\nBakaikuko Udalak herriaren etorkizuna irudikatu eta oinarri nagusiak jartzeko prozesua abiatu zuen joan den urteko otsailean. Helburua 2027ko Bakaiku definitzea zen eta horretarako bakaikuarren "iritziak jaso eta haiekin ibilbidea" egiteko asmoa zuen udalak. Baina udal ordezkariek beraiek lana egiteko "zailtasunak" opatu zituzten. "Pausoak ezin aurrera egin" gelditu zirela azaldu digu Aner Galartza zinegotziak.\nLana behar bezala egiteko enpresa bat kontratatzea erabaki zuten, horretarako Nafarroako Gobernuaren 5.400 euroko diru-laguntza baliatuz. Sakanako Garapen Agentziaren aholkuak eta laguntza jaso zituen udalak. Emun kooperatiba ari da irailetik egitasmoan lanean. "Bakaikuren etorkizunaz hausnartzeko eta iparra irudikatzeko" parte-hartze egitasmoa martxan jarri du. Zinegotziak azaldu digunez, elkarrizketa eta bilera dinamika lantzen ari dira.\nGalartzak azaldu duenez, saio horiek "etorkizunari begira jartzeko egiten dira eta herriak dituen beharrei erantzun behar die". Gakoa bi galderen erantzunetan ikusi dute: norantz joan nahi dugu? Zer-nolako herria nahi dugu etorkizunean?\nMartxan jarriko den dinamikaren bidez Bakaikuko errealitatea herritar guztiekin aztertu nahi dute, "hainbat ertz eta ikuspegietatik". Eta orain jubilatuekin elkartu nahi dute, haien "testigantzetatik asko ikasi" dezaketela uste dutelako eta haien "esperientziatik ekarpen asko egin" ditzaketelako. Horregatik, 65 urtetik gorako bakaikuar guztiei zuzendutako saioa eginen da astelehenean, 16:00etan, auzo gelan.\nEtorkizuneko Bakaiku irudikatu eta oinarri nagusiak jartzeko prozesua\nGuaixe 2017 ots 17 Bakaiku\nUdalak bakaikuarrak “parte hartzera gonbidatzen ditu. Denon artean nahi dugun herria erabakitzeko ezinbestekoa delako”. Proposamenak bi...


Kontu korrontea lehen aldiz irekitzeko aholkuak | Consumer\nKontu korrontea lehen aldiz irekitzeko aholkuak\nKontu bat ireki aurretik, banku batzuek dituzten abantailak konparatu behar dira, eta inoiz sinatu gabe sinatu kontratua eta baldintzak.\nInternet bidez edo banketxe batera joanda, kontu korrontea ireki aurreko urratsa merkatuan dagoen eskaintza izugarria konparatzea da. Mota guztietako kontuak ez ezik, bakoitzak prestazio desberdinak eskaintzen ditu: helbideratzeek hobaria ematen dieten komisioak kentzen dizkiete, edo errentagarritasuna ematen diete. Horregatik, letra txikia irakurtzea komeni da, alderdi garrantzitsuenetan abantailak ematen dituen kontua aukeratu ahal izateko, adibidez, doako txartelak, mantentze-komisioak salbuestea, transferentziak egiteagatik kobratzea… Kontu horiek garrantzi berezia hartzen dute kontu korrontea lehen aldiz irekitzen dutenen kasuan. Ildo horietan, aholkuak ematen dira erraza izan dadin, eta onuragarria baita finantza pertsonaletarako.\nBanku-kontu bat lehen aldiz nola ireki\n1. Bulego batean:\nBankuko kontu bat zuzenean sukurtsalean irekitzea oso erraza da, nahiz eta beti gurasoen mende egon den gazte batentzat izapide zaila dirudien. Egia esan, nahikoa da urrats erraz batzuei jarraitzea:\nEtxetik hurbilen dagoen banketxera joan (edo lantokira). Aukera horrek badu garrantzia, normalean kudeaketak egin beharko baitira, hainbat arrazoirengatik, eta ez da komeni hiriaren beste aldera joan behar izatea, izapideak egiteko.\nErakundera dokumentuekin hurbiltzea, hau da, indarrean dagoen NANarekin. Titular bakar bat ez badago, denak joan behar dira, eta kontuan titular gisa agertuko diren pertsona guztien Nana eraman behar da. Titularrek harremanetarako posta-helbidea eta telefono-zenbakia ere eman behar dizkiote bankuari, baita laneko datuak ere, hala badagokio.\nBankuak kontua ireki eta kontratua sinatu, irakurri ondoren. Ez da presarik hartu behar, puntu guztiak arretaz irakurri behar dira, eta, sinadura jarri aurretik, edozein zalantza argitu behar da, ezohikoa dirudien arren. Hobe da zuhurrak izatea gero ondo aztertu edo ulertu ez zen alderdi bati oniritzia ematearen ondorioak ordaintzea.\n2. Internet bidez:\nKontu bat Sarearen bidez kontratatzea errazagoa da oraindik, eta erosoagoa. Etxetik, mugitu gabe, bankuaren web orrian sar daiteke. Urrats hauek egin behar dira:\nBaldintzak agertzen dira, adibidez, zer kontu-mota dauden, komisioak, txartelak… Erakundeen eskaintzak alderatzea oso erraza da Internet bidez egiten bada, ez baita leku batetik bestera joan behar.\nDatu pertsonalak bete: Nana emateaz gain, erakundeari posta-helbidea, telefonoa eta posta elektronikoa eman behar zaizkio. Eta lan egiten bada, titularren laneko datuak ere eman beharko dira.\nSegurtasun-kode bat ezarri behar da, pasahitzekin eta segurtasun-galderekin. Kontuak sartzen zaren bakoitzean bezeroa identifikatzeko balio du horrek.\nDatuak egiaztatu ondoren, kontua sortzen da. Baina erabili aurretik, bankuko kontratua jaso eta beharrezko dokumentazioa bidali behar da (oro har, Nanaren fotokopia). Berrikusi eta bi aldeek oniritzia eman ondoren, kontua aktibatzen da.\nBankuan kontu bat irekitzean, beste alderdi batzuk ere kontuan hartu behar dira: sukurtsalen kokapena, erakundeak kutxazain sare indartsua duen ala ez, jendaurreko ordutegiak eta on line bankuen bidez gestioak egiteko aukerarik ba ote dagoen (ohiko kontua irekiz gero). Ordena txikiko gaiak diruditen arren, asko erraztu edo zaildu dezakete banku-erabiltzailearen bizitza.\nbanku bezero kontu on line-eu


Jainkoaren Legeko Aginduak: IV 46. Dotrina. Laugarren Mandamentua. Seme alabac euren gurasoai zor deutsén maitetasuna (Misionari Euscalduna I) Añibarro, Pedro Antonio* Bizkaiera Incipit-a: Ol bitan escribituric emon eutsazan Jangoicoac Moyses santuari bere Legueco Amar Mandamentúac. Lenengo olean Jangoico berari dagocazan lenengo irurac, ta bigarrenean lagun progimuaren oneraco direan zazpi aguinduac. Eta progimuen artean izanic gure urcoenac, guri elduenac, guc gueiago zor deutségunac,...\n46. Dotrina. Laugarren Mandamentua. Seme alabac euren gurasoai zor deutsén maitetasuna (Misionari Euscalduna I)\nOl bitan escribituric emon eutsazan Jangoicoac Moyses santuari bere Legueco Amar Mandamentúac. Lenengo olean Jangoico berari dagocazan lenengo irurac, ta bigarrenean lagun progimuaren oneraco direan zazpi aguinduac. Eta progimuen artean izanic gure urcoenac, guri elduenac,...\nSignatura: Arantzazu. 120/46


Foru Aldundiak milioi bat euro ipiniko du enpresen arteko lankidetza bultzatzeko - Debagoiena - Goiena.eus\nForu Aldundiak milioi bat euro ipiniko du enpresen arteko lankidetza bultzatzeko\nLeire Kortabarria 2014-07-15 09:42\nGaritano, Iturbe eta Uriguen, Ederfil kooperatiban.\nMartin Garitano diputatu nagusiak Ederfil eta Becker kooperatibak bisitatu zituen astelehen arratsaldean. Mondragon Korporaziokoak dira eta bat egin dute. Bisita horretan esan duenez, Enpresen Elkarlana izeneko programa jarriko du abian Foru Aldundiak, enpresen arteko lankidetza sustatzeko, eta Aldundiak milioi bat euro ipiniko du hori finantzatzeko.\nLegorretan, Ederfil eta Beckerreko arduradunek bi kooperatiben fusio prozesua azaldu dute. Prozesuaren helburua izan da eroale elektrikoen fabrikazioan aritzen diren Mondragon Taldeko bi enpresa horien lehiakortasuna hobetzea.\nDiputatu nagusiarekin batera egon dira Jon Peli Uriguen, Berrikuntzako, Landa Garapeneko eta Turismoko diputatua, eta Pedro Iturbe, Lurralde Garapeneko zuzendaria, eta gogora ekarri dute Foru Aldundiak bultzatu egiten dituela enpresen arteko kooperazio eta kontzentrazio prozesuak: "Enpresa gipuzkoarrak oso txikiak dira. %99 baino gehiago mikroenpresak edo enpresa txikiak dira, eta portzentaje hori Europako batez bestekoaren gainetik dago. Horrek hainbat abantaila ditu, hala nola enpresa sarearen kapilaritatea; baina, aldi berean, badira dimentsio zabalagoa eskatzen duten proiektuak".\nMartin Garitanok gogorarazi du ere Foru Aldundiak hitzarmen bat duela Merkataritza Ganberarekin eta eskualdeko garapen agentziekin, Gipuzkoako oinarri esportatzailea %30 arte handitzea lortzeko, eta horretarako enpresa txikiei laguntzen die internazionalizazio prozesuetan. "Urratsak egiten ari gara, proiektu handiei aurre egin eta atzerrira irteteko baliabiderik ez duten enpresa txikiek horretarako aukera izan dezaten, eta lehiakorragoak izan daitezen, lanpostu berriak sortuz", esan du Garitanok.


Mneme - Wikipedia, entziklopedia askea.\nMneme edo Mnemea (oroimena), greziar mitologian, bigarren musa da, Pausaniasen sailkapenaren arabera, bere ahizpa Meletea eta Aedearekin batera.\nMeletea, Aedea eta Manes (en)\nMneme, Plasmazioa edo Sorrera beraren musa da, ideia abstraktuei forma emateaz arduratzen baita. Bera da, bere ahizpa Meleteak aurretik pentsatu duena lehenik gogoratu eta, ondoren, idatziz finkatzen duena.\nLan artistikoak, "bizia", sortzen ari denean bakarrik duela uste da, prozesu honetan hazten eta aldatzen baita lan hori. Mnemearekin, Meleteari esker irudimenetik irten diren ideiak betetzen dira, eta, lan hau, Aedeak fisikoki betetzeko oinarria da.\nArtearen munduan, idazten ari den neskatxa bat bezala irudikatzen da, bere kokotsean estilete bat jarriz, pentsatutako gogoratzen saiatuz, ondoren, papiro biribilkian idazteko.\nAzken aldaketa 24 azaroa 2019(e)an, 18:16(e)tan\nOrriaren azken aldaketa: 24 azaroa 2019, 18:16.


Iker Badiola: "Botikak COVID-19aren txertoen osagarri legez balioko luke" - Lea-Artibai eta Mutrikuko Hitza : Lea-Artibai eta Mutrikuko Hitza\nIker Badiola: "Botikak COVID-19aren txertoen osagarri legez balioko luke"\nEHUko Medikuntza Fakultateko zientzialari ondarrutarrak zuzentzen duen ikerketa taldeak COVID-19 birusak eragindako infekzioa inhibitzen duten konposatu batzuk aurkitu ditu.\nJokin Egia ikertzaile markina-xemeindarra eta Iker Badiola taldeburu ondarrutarragaz batera. Argazkia: EHU.\nZuzentzen duzun ikerketa taldeak minbizia ikertzen dihardu. Zelan ailegatu zarete ohiko lan arlotik kanpo lan egitera?\nHau guztia burutik pasa ere ez zitzaidan egiten. Lankidetza bat daukagu Bordeleko Unibertsitateko INSERM Frantziako Ikerketa Institutu Nazionaleko taldeagaz. 2020ko martxoan, itxialdi betean, Majid Khatib hango ikertzailearen deia jaso nuen, esanez minbizian ikertzen ari garen proteinetako bat –furina– deskribatzen zela koronabirusaren kutsaduran bertan.\nEta zer da furina?\nProteina bat da, eta funtzio garrantzitsua beteten du COVID-19 birusaren infekzio prozesuan. Birusak arantza itxurako proteina bat dauka eta zelulekin elkartuz, gure gorputzean sartzea lortzen du. Arantza hori zelula barruan sartu ahal izateko furinak moztu egin behar du lehenengo, baina furina hori blokeatzen bada eta mozketa hori egin ezin bada, kutsadurak zabaltzen jarraitzeko ahalmena galduko luke.\nKoronabirusak eragindako infekzioa inhibitzen duten konposatu bat ere aurkitu duzue bidean. Zein?\n1.000 konposatugaz hasi genuen hasierako ikerketa. Fase horretan laborategiak itxita zeuden pandemiagatik, eta ordenagailu bidez egin zituzten simulazioak, Parisko INSERMen. Laborategiak ireki zituztenerako emaitzak iragazita genituen; frogak egiten hasteko hogei geratu ziren. Horietatik bostek oso emaitza onak eman dituzte.\nKonposatu horien artean bada nabarmendu den batik?\nBai, laborategian egin ditugun modeloetan sulkonazolak eman du emaitzarik azpimarragarriena infekzioa inhibitzeko; %85 inguruko eraginkortasuna duela erakutsi dute emaitzek. Gainontzeko beste lau konposatuekin %70-80 bitarteko emaitzak lortu dira. Gogorarazi behar da hori guztia modelo homogeneoetan ikertu dugula. Modeloak, hain zuzen, errealitatetik hurbilen dauden esperimentuak dira. Birusagaz beragaz ezin izan dugu laborategian beharrik egin, gauza jakin batzuetarako kenduta, Espainiako Gobernuak galarazi egin du hori. Horren aurrean, horren antzeko egoera sortzen duten modelo batzuk sortu behar izan ditugu.\n“Ezagutzera eman ezin ditugun beste lau konposatuen erabilera berria ere patentatze bidean dago orain momentuan”\nZenbat denbora egin zenuten hori guztia ikertzen?\n2020ko udazkenean Zamudioko Innoprot enpresa biologikoagaz elkarlanean modeloak garatu eta geneuzkan hogei konposatu horiek modelo horietan esperimentatzen hasi ginen. Bost edo sei hilabeteren ostean, lehenengo emaitzak hasi ginen jasotzen, eta geratu ziren bost konposatuak sakonago aztertzen hasi ginen. Emaitzarik azpimarragarriena sulkonazolak zuela ikusita, 2021eko udaberrian sulkonazolaren erabilera berri hori patentatzea erabaki genuen. Ezagutzera eman ezin ditugun beste lau konposatuen erabilera berria ere patentatze bidean dago orain momentuan.\nIkerketari dagokionez, zenbat lerro jarraitu dituzue?\nBi ikerketa lerro jarraitu ditugu. Alde batetik, furinaren aurkako konposatuak ikertu ditugu. Eta, bestetik, koronabirusagaz kutsatutako gaixoen odolean furina zer neurritan aurkitzen den aztertu dugu; aurkitzen dugun furina kopuruaren arabera gaixotasunak duen larritasuna aurreikusteko modurik badagoen ikusteko aukera ere ikertzen ari gara. Hau da, markatzaile modura erabilerarik izango lukeen ere begira ari gara.\nMundu mailan sekulako oihartzuna eduki du egin duzuen aurkikuntzak. Hainbesteko oihartzuna edukitzeak zer suposatu du zuentzat?\nEgia esan, ez genuen espero hainbesteko oihartzunik. Pozik gaude jaso dugun erantzunagatik. Ea honek guztiak ikerketa botika garatu ahal duten kontaktuetara ailegatzeko bultzada ematen duen.\n“Entsegu klinikoetan sartu aurreko esperimentazioa egitea falta da orain”\nPatentea garatzeko eta botika merkaturatzeko gaitasuna duen industriagaz harremanetan jarrita al zaudete?\nMomentu honetan lehen kontaktuak egiten hasita gaude; bide horretan lehenengo pausoak eman ditugu. Nahikoa itxaropentsuak diren bizpahiru kontaktu eginda ditugu dagoeneko; ea honek guztiak aurrera egitea lortzen duen, oso itxaropentsu gaude.\nZein izango litzateke hurrengo pausoa?\nHurrengo pausoa klinika-aurrekoa deitzen dena da, hau da, entsegu klinikoetan sartu aurreko esperimentazioa egitea falta da orain. Hori amaitu ostean, entsegu klinikoetan sartuko ginateke, baina fase hori garatzaileek garatu beharrekoa da. Baina horretarako, bazkideak behar ditugu. Gu oinarrizko ikerkuntza talde bat gara, eta ez dugu horretarako nahikoa baliabiderik ez bitartekorik.\nAtletaren oina sendatzeko ukenduetan erabili ohi izan da sulkonazola. Konposatu hori bestelako botiketan erabiltzen dela ikusita, koronabirusaren aurkako botika sortzea erraztu egingo lukeela uste duzue?\nBai, noski. Botikak onartzeko eskatzen diren esperimentazio asko eginda daude, eta errazago onartuko litzateke berau posible egitea ere.\nBotika orain arte ukendu modura erabili izan ohi da. Koronabirusari aurre egiteko zelan erabili ahal izango litzatekeela uste duzue?\nHori garatu egin beharko litzateke lehenengo. Ez dakigu zelan administratu beharko litzatekeen, baina guk uste dugu arnastutako edo injektatutako botika modura izango litzatekeela.\nTxertoen garai honetan, sulkonazola duen botika horrek zer leku beteko luke?\nBotikak txertoen osagarri moduan balioko lukeela uste dugu; batez ere, txertoak eraginik izan ez duen pertsonei bideratuta egongo litzateke. Txertoek ez daukate %100eko eraginkortasunik. Txertoaren pauta osoa beteta duen pertsona batek erantzun immulogikorik ez badu garatzen eta birusagaz kutsatuz gero, gaixotasuna hedatzen eta larritzen hasten bada, arazo horri erantzuna emateko etorriko litzateke sulkonazola. Oso lagungarria izango litzateke txertatu barik kutsatu direnen kasuan ere.


Wisconsin Unibertsitatea: ACT puntuazioak, Onarpen tasa\nWisconsin Unibertsitatea-Madison Onarpen\nACT puntuazioak, Onarpen tasa, Laguntzak, Graduazio tasak eta gehiago\n2016ko onarpen-tasa% 53rekin, Wisconsineko Unibertsitatea herrialdeko unibertsitate publiko selektiboenetakoa da. Ikasleak lortzen dituztenek GPA batere pisutsuak izan ditzakete "B +" barrutian edo goian, baita normalizatutako proba partiturak batez ere batez ere. Ikasleek Aplikazio Ohikoarekin edo Wisconsineko Unibertsitateko Sistemaren Aplikaziora aplikatu dezakete. Onarpen prozesua holistikoa da, eta eskabideak bi saiakera eta gomendio gutun bat biltzen ditu.\nKalkulatu Cappex-en doako tresna batekin lortutako aukerak.\nMadison-eko Wisconsin Unibertsitatea Wisconsin unibertsitate-sistemako campus enblematikoena da. Waterfront campus nagusia Mendostar Mendota eta Monona Lakuaren arteko 900 hektarea baino gehiago hartzen ditu. Wisconsin Phi Beta Kappa kapitulu bat dauka, eta sarritan herrialdeko 10 unibertsitate publiko nagusien artean dago. Zentzu horretan, ia 100 ikerketa-zentroetan egin den ikerketarako errespetua da. Eskola maiz izaten da top festako eskolen zerrendetan. Atletismoan, Wisconsin Badger talde gehienek NCAAko Division 1-A lehiatuko dira Big Ten Conference-ko kide gisa. Ziurtatu Big Ten konparatu .\nUW - Madison Onarpen tasa:% 53\nUW-Madison GPA eta Test puntuazio grafikoa\nProba-puntuak: 25 / 75. portzentaje\nSAT Irakurketa kritikoa: 560/660\nSAT Matematika: 640/760\nACT konposatua: 27/31\nACT ingelesez: 26/32\nMatrikula guztira: 42.582 (30.958 gradu)\nGender Breakdown: 49 ehuneko gizonezko / 51 ehuneko emakumezkoak\n92 puntu osoa\nMatrikula eta tasak: 10.488 $ (estatua); $ 32,738 (kanpoan)\nLiburuak: 1.200 $ ( zergatik hainbeste? )\nGela eta Kontseilua: 10.446 $\nBeste Gastu batzuk: 3.096 $\nKostu osoa: $ 25,230 (in-state); $ 47,480 (kanpoan)\nWisconsin-Madisoneko Finantza Laguntzako Unibertsitatea (2015-16)\nIkasle berrien ehunekoa:% 66\nBekak: 6.461 $\nMaileguak: 7.582 $\nGehien gustatzen zaizkigun ikasleak: Biologia, Komunikazio ikasketak, Ekonomia, Ingelesa, Historia, Ingeniaritza Mekanikoa, Politika Zientziak, Psikologia\nGraduazioa, atxikipena eta transferentzia tasak\nLehen Hezkuntzako ikasleen atxikipena (full time students): 96 ehuneko\n4 urteko graduazio-tasa:% 56\n6 urteko graduazio tasa:% 85\nIntercollegiate Athletic Programak\nGizonezkoen Kirolak: Futbola, Arrauna, Igeriketa, Tenis, Borroka, Saskibaloia, Pista eta Eremua, Golf, Ice Hockey.\nEmakumeen kirolak: arrantza, futbola, boleibola, tenisa, saskibaloi, pista eta eremua, golf, izotz hockeya\nWisconsin-Madison Unibertsitateko Misioa\nMisioaren adierazpen osoa http://www.wisc.edu/about/mission/ helbidean dago eskuragarri.\n"Wisconsin-Madison-eko Unibertsitatea Wisconsin-ko Unibertsitateko jatorrizko unibertsitatea da, Wisconsin-n 1848an lortutako estatuan sortua. Wisconsineko lurren diru-laguntza jaso zuen eta estatuaren lur-beka unibertsitate bihurtu zen Kongresuaren ondoren 1858an Morrilleko Legea onartu zen.\nWisconsin-ren irakaskuntza eta ikerkuntza unibertsitate integrala dauka nazio mailako, nazioko eta nazioarteko misioarekin, eta graduondoko, graduondoko eta lanbide mailako programak eskaintzen ditu eremu askotan, ikerketa zorrotz zabala, helduen hezkuntza eta zerbitzu publikoa jarraituz. "\nDatuen iturria: Hezkuntza Estatistikorako Zentro Nazionala\nGrinnell College Onarpen\nXavier Unibertsitateko Onarpenaren datuak\nWebster University Onarpen\nNorth Central College Onarpen\nAlabama Unibertsitateko Onarpen\nNortheasterneko Unibertsitate Onarpen\nLawrence University Onarpen\nMississippi Unibertsitateko Emakumearen Onarpena\nUnibertsitateko Onarpen Unibertsala\nClarkson Unibertsitatea Onarpen\nAntzinako Grezian sakrifizio metodoa\nChristopher Columbus-en egia\nAT & T Pebble Beach National Pro-Am Golf Txapelketa\nZergatik da haizearen abiadura motelagoa ozeanoaren gainetik?\nJesusek Jairoren alaba sendatzen du (Markos 5: 35-43)\nCajun Musika Bandeko musika tresnak\nInstantzia-aldagaiak Ruby-en aldagaietan\nIdatziz Datak gaztelaniaz\nKoreako Gerra: Chosineko urtegia\nIndustria Iraultza: Eboluzioa edo Iraultza?\nBrasseko konposizioa, propietateak eta konparazioa brontzearekin\nGolfeko 10. araua: Play agindua\nArdoa eta bere jatorria\nErantzun laburra erantzuna Burger King-en lanean\nFilipinetako Antonio Luna jaunaren bizitza eta ondarea\n"Hallmark-en postala" Virus Hoax - Urban Legends\nYellowknife, Iparraldeko Lurraldeen Hiriburua\nZure graduondoko eskola da?\nMerkatuaren "Esku ikusezina" nola funtzionatzen duen eta ez\nNegozio adimendunak: merkaturatze kontzentrazioa\nZein da fakultate eta unibertsitateentzako atxikipen tasa?\nTxinan Ekonomi Zonalde Bereziak


2019ko martxoaren 19a, asteartea | Ordua Euskal Herrian 19:39:45\nGure Esku Dago ekimenekoek azaldu dute "milaka eta milaka" eskaera jaso dituztela e-postaz azken egunetan eta egoerak "gain hartu" diela. Horregatik erabaki dute webgunean eta e-postaz izena emateko aukera bertan behera uztea. Herrietako informazio puntuetan baino ezin dira erosi metroak eta ekainaren 8an giza katean bertan ere aukera izango da.\nUrbiako giza katea (Arg: Goiena)\nMaiatzaren 31n Gasteizen egindako agerraldian Gure Esku Dagoko bozeramaileek azaldu zuten astebeteren buruan beste 10.000 lagun batu zirela ekimenera eta 60.000 zirela izena eman dutenak. Azken egunotan baina, kopuru hori asko handitu da –900 autobus daude jadanik antolatuta–. Sarean arrantzatu ditugun datuek ere iradokitzen dute 100.000 lagunetik gorako giza katea izan litekeela:\nOñatin maiatzaren 29an 1.268 metro zeuden erosita, hiruzpalau egunetan ia 300 lagunek eman dute izena eta 1.500eko erronka gainditu dute.\nSopelan egun gutxiren buruan beste bi autobus bete dituzte eta 15 autobus aterako dira. 400 pertsona behar zituzten eta 1.000 lortu dituzte dagoeneko.\nZaldibarren 40 lagunek eman dute izena egun bakarrean eta 149 dira.\nZestoan maiatzaren 28an 200 pertsona zeuden apuntatuta eta ekainaren 2an 300 zestoar ziren jada.\nZarautzen 17 autobus bete dituzte eta 1.000 pertsonako erronka gainditzeko zorian dira.\nHistorikoa: Zarauztik 17 autobus aterako dira igandean erabakitzeko eskubidearen aldeko jende katera! #GureEskuDago #Zarautz @GureEskuDagoZ\n— Gari Berasaluze (@kalaportu) June 3, 2014\nTxantrean 300 lagun behar zituzten, bada 450ek eman dute izena oraingoz.\nHernanin 600 pertsona behar ziren eta 1.200 batu dituzte.\nGetxo, Gorliz eta Plentzian apirilaren hasieran ez ziren 1.000 lagunera iristen, maiatzaren amaieran 2.000tik gora zeuden apuntatuta.\nZizur Nagusian 400 laguneko erronka betetzera doaz.\nTxorierrin 400 pertsona behar zituzten, bada zifra hori hirukoiztu egin dute eta gutxienez 1.400 txorierritarrek hartuko dute parte. 22 autobus aterako dira.\nADI! Goizean metroen zenbaketa egin da berriz ta 1202 ditugu! Erronka gainditua! ZORIONAK TXORIERRI! @GureEskuDago ! pic.twitter.com/ZownaKH4gj\n— Gaizka Peñafiel (@gaizkapenafiel) May 20, 2014\nAntzuolan 600dik gora lagunek eman dute izena.\nHondarribian maiatzaren 31tik ekainaren 2ra ia 60 lagun gehiago apuntatu dira eta 400eko langa pasa dute.\nAramaion 4 autobus bete dituzte.\nTolosaldean 4.000 lagun joatekoak dira giza katera.\nGaldakaotik 20 autobus eta 1.000 lagun inguru aterako dira Ezkio-Itsaso aldera.\nIgande honetan hogei autobus joango dira #Galdakao-tik #Gureeskudago-ren ekimenarekin bat eginez http://t.co/S1Yp0eNNkX\n— Galdakaoko Udala (@GDKOUdala) June 4, 2014\nAzpeitian maiatzaren 30ean 1.207 ziren, bost egunetan 200 lagun batu zaizkie.\nBilboko Miribilla auzotik 6 autobus irtengo dira 55. Kilometrora\nDonostiako Amara Berrin 350 laguneko helburua bete dute eta lau autobus irtengo dira giza katera.\n24 ordutan 40 lagunek egin dute bat Amara Berrin eta erriberan giza katearekin. Hau HISTORIKOA izango da @GureEskuDago #gureeskuBIDEA\n— GureEskuAmaraBerri (@GureEskuAmaraBe) May 29, 2014\nDurangon, giza katearen ertzetako batean, 1.600 lagun konprometitu dira; #2000baietz! erronka jarri dute orain martxan.\nIzena eman gabe ere parte hartu\nAntolatzaileek jakinarazi dutenez egunotan herri guztietan erosi ahal izango da metroa, eta ekainaren 8an ere nahi duenak eman dezake izena giza katean bertan, baina ez da derrigorrezkoa izango: “Izena eman ez eman… Garrantzitsuena erabakitzeko eskubidearen alde gauden herritarrok elkarri eskuak ematea da gure helburua, beraz, etorri, animatu, hartu parte”.


EURAXESSen TOP IV proiektuari amaiera emateko biltzarrari esker, Bizkaiak bere posizionamendua sendotu du nazioarteko berrikuntzaren ekosisteman\nMundu osoko berrogeita hamar herrialdetako 160 ikertzaile bildu ziren Bizkaia Talentek FECYT eta British Council erakundeekin batera antolatutako sektore arteko mugikortasunari buruzko biltzarrean.\nBizkaiko lurralde historikoak kalitateko ikerketa europarrari, lankidetza zientifikoari eta nazioarteko aitorpenari lagunduko dieten ekintzak sustatzeko apustua egiten jarraitzen du. Horren erakusgarri, urtarrilaren 19an eta 20an eginiko Supporting researchers’ intersectoral career paths for building ERA biltzarra, ikertzaileen mugikortasuna errazteko Europako Batzordearen EURAXESS ekimenak babestua.\nEkitaldiaren lehenengo egunean, parte-hartzaileek Europako Ikerketa Esparru berrituan ikertzaileen enplegagarritasuna hobetzeko ezarritako helburu estrategikoak ezagutu ahal izan zituzten. Era berean, EURAXESS ekimena eta ikertzaileei laguntzeko eskaintzen dituen zerbitzuak aurkeztu ziren, sektore arteko mugikortasuna errazteko berriki egindako jarduerak eta emaitzak nabarmenduta.\nBigarren egunean, Ivan Jimenez Bizkaia Talenten zuzendari kudeatzaileak euskal erakundeak berrikuntza-ekosistemaren eta estrategiaren barruan eta kanpoan duen zeregina azaldu zuen. Gero, mundu akademikoaren eta industriaren arteko jardunbide egokien berri eman zen, eta ondoren, mahai-inguru batean, gai horiek ez ezik, trebetasunekin loturiko gabeziak eta horiei aurre egiteko neurriak ere jorratu ziren.\nBukatzeko, bi eztabaida-panel egin ziren. Batean, hainbat erakunde akademikotako eta ez-akademikotako ordezkariek ikerketan eta berrikuntzan izan beharreko giza baliabideen kudeaketari buruzko ikuspuntuak azaldu zizkioten elkarri. Bestean, sektore arteko eskarmentua duten ikertzaileak beren ibilbide profesionalez mintzatu ziren, eta aholkuak eta gomendioak eman zituzten.


Lur eta Amets Ipar Euskal Herriko zinema geletara ailegatuko dira otsailaren 8an | Kultura | KAZETA\nLur eta Amets Ipar Euskal Herriko zinema geletara ailegatuko dira otsailaren 8an\n“Lur eta Amets” animaziozko filmak Euskal Herriko garai ezberdinetan murgilduko du ikuslea abentura “sinestezin” baten bidez. Otsailaren 8an Maulen iraganen den aitzin-estreinaldiaren ondotik, Urruña, Biarritz, Hendaia, Donibane Garazi eta Donapaleun ikusi ahal izanen da, besteak beste.\nKazeta|2020/02/04|0 iruzkin Eguneratua:\n"Lur eta Amets" filma aurkeztu zuten otsailaren 4an Biarritzen. © Gastibeltza\nLur eta Amets bidean daude eta laster ailegatuko dira Ipar Euskal Herrira. Hain zuzen, Miren Berasategi ekoizpen arduradunak eta Imanol Zinkunegi zein Joseba Poncek zuzendutako "Lur eta Amets" filma Euskal Herriko zinema geletan estreinatuko dute otsailaren 7an. Ipar Euskal Herriara biharamunean ailegatuko da Maulen antolatutako aitzin-estreinaldiarekin.\nLur eta Ametsen burasoek ezkontza bat dute eta bikiak amatxi Andereren etxean utzi dituzte asteburu pasa. Andere eta bere gatuaren botereei esker ez da asteburu arrunta izanen. Lauak abentura "sinestezin" batean murgildu eta haien abenturak bizitzera gonbidatuko dute ikuslea. Abentura horiek Euskal Herriko garai eta sasoi ezberdinetan iraganen dira hainbat gaizto ere bidean topatuz.\nSei eta hamabi urte bitarteko gazteentzat zuzenduriko filmak "guztiok partekatzen ditugun garai, bazter, pertsona eta emozioak" erakusten ditu. Emaitza prozesu sakon baten ondotik dator. Hain zuzen, 2015ean Euskal Herriko Historiaren irakurketa gure ikuspuntutik berreraiki eta eskuragarri jartzeko xedez "Lur eta Amets" proiektua abiatu zuten Ikastolen Elkarteak, Katxiporretak eta Elkar argitaletxeak. Horretarako, ezagutza liburua, ipuin sorta eta galdera-erantzun mahai joko bat sortu zuten. Orain, salto bat eman eta ilustraziotik pantailara salto egin du egitasmoak.\nLur eta Amets filmaren proiekzio datak:\n- Maulen, Maule-Baitha zinema-gelan: aitzin-estreinaldia otsailaren 8an, 16:00etan. Ondotik, otsailaren 19an 15:00etan eta otsailaren 23an 17:00etan.\n- Urruñan, Itsas-Mendi zinema-gelan: otsailaren 9an 11:00etan eta otsailaren 12an.\n- Biarritzen, Le Royal zinema-gelan: otsailaren 12an 14:00etan eta otsailaren 25ean 14:00etan.\n- Hendaian, Les Varietes zinema-gelan: otsailaren 15ean 15:00etan eta otsailaren 16an 15:00etan.\n- Donibane Garazin, Le Vauban zinema-gelan: otsailaren 12an 15:30ean eta otsailaren 16an\n- Donapaleun, Saint-Louis zinema-gelan: otsailaren 24an 15:00etan eta otsailaren 25an 15:00etan.\n- Hazparnen, Haritz Barne zinema-gelan: otsailaren 29an 17:00etan eta martxoaren 03an 17:00etan.\n- Kanbon, L’Aiglon zinema-gelan: otsailaren 29an 16:00etan eta martxoaren 1ean 16:00etan.\n- Donibane-Lohizunen, Le Select zinema-gelan: martxoaren 1ean 11:00etan.\n- Baionan, Atalante zinema-gelan: (datak zehaztekoak otsailaren 26tik martxoaren 8ra).


Europa inbasio germaniarren eta 1000. urtearen artean: gizarte esklabista bat\nV. mendearen bukaeran estatu erromatarra desagertzeak ez zuen haatik sistema esklabista desagertzea ekarri. Aitzitik, inperio handi haren errautsetatik sortu ziren monarkiek esklabotasuna berretsi eta legeztatu egin zuten. Europan, 1000. urtearen inguruan, legearen arabera, bi pertsona mota baizik ez ziren: libreak (liberi, ingenui) eta esklaboak (mancipia, servi, ancillae). Antzin Aroan bezala, beraz, esklabotasuna izan zen orduko gizarte eraikuntzaren zutabe nagusia. Zer esan nahi du horrek? Esklabo lana zela besteren lanaz jabetzeko modu nagusia, eta esklaboak izateak nagusitasuna ematen zuela.\nEta hartu-eman horretan ezinbestekoa zen estatua, sistemaren bihotzean bertan iltzatua.\nEstatuaren eginkizun sozioekonomikoa guztiz erabakigarria zen, eta indarkeria fisikoa eta indarkeria juridikoa. Argi dago, beraz, esklabotasuna definitzeko irizpideak ez direla kuantitatiboak, kualitatiboak baizik. Legearen arabera, Germaniako erreinuetako biztanle gehienak libreak ziren. Libre guztiak ordea ez ziren berdinak. ?Antzinako? munduan bezala, beraz: aristokrazia aginpidea kontrolatzen, gizon libreen klasea, eta esklaboak.\nAntzinako gizarte egituraren iraunkortasuna: esklaboak, aristokrazia eta nekazari libreak\nAristotelerentzat esklaboa ?hitz egiten duen tresna bat? zen. K.o. 500. urtean ere gauza bera zen esklaboa, lanabes bat, aziendaren zati bat, gizartetik bazter utzitako ?norbait?.\nEsklaboari gizatasuna ukatzen zitzaion: batetik, gogor zigortzen zituzten ?jipoitu, gorputz atalak moztu, hil?; bestetik, giza libreen eta esklaboen arteko sexu harremanak naturaz kontrako harremantzat hartzen zituzten.\nEsklaboak gizaki libreetatik bereizten dituen hesia ez da legezkoa eta klasekoa bakarrik, arrazazkoa eta are motakoa baizik.\nEta horrek, noski, ezgai eta baztergarri bihurtzen zuen esklaboa.\nEsklaboak politikoen elkartetik kanpo daude, ez dute bizitza publikoan parte hartzen.\nEsklaboek, gainera, ez dute jabetzarik.\nEsklaboa, azkenik, familiatik at dago, ez du aginpiderik bere ondorengoengan.\nEsklaboa, beraz, gizarteaz kanpoko izaki bat da; haren produkzioa eta ugalketa beste batzuen eskuetan dago erabat.Nolanahi ere, gizarte esklabista guztietan zailtasun handiak izan zituzten esklaboari gizatasunik ez aitortzeko. Zailtasun biologikoak ziren, nolabait esateko, zeren azken batean, objektibotasunez begiratuta, emakume edo gizon baitzen esklaboa. Eta sekulako kontraesanak gertatzen ziren: nolabaiteko nortasun juridikoa ezagutzea, gizon libre baten eta haren emakume esklaboen arteko harremanak onartzea, esklaboen arteko ezkontzak pertsona libreen arteko ezkontzekin parekatzea ?noiz edonoiz?, eta are batzuetan esklaboak bere askatasuna erostea ere bildutako diruarekin.\nKontraesan horiek, azken batean, sistemaren zimentarriak higatu zituzten, eta beste faktore batzuekin batera sistema bera desagerrarazi zuten.\nBi irizpideren arabera ?ekonomikoa bata (ondasunak), eta politikoa bestea (aginpideak ematen dituen onurak)?, bi taldetan banatua dago gizartea: aristokrazia eta nekazariak.\nAristokraziako familia baten jabetza eta ondasunak gobernatzea lan handiegia zen familia bakar baten esku uzteko. Jabetza hori ustiatzeko , beraz , agintari klaseak besteren lanaren beharra zuen , esklaboen lanaren beharra hain zuzen. Garai hartan aristokraten ondasunek elementu sakabanatzaile bat zuten : herentzia. Baina bazuten galdutako jabetzak berriro osatzeko bide bat baino gehiago ere : salerostea , trukatzea , ematea , lur publikoak indarrez beretzea edo bahitzea , nekazarien jabetzako sailak hartzea , etab..\nLur jabeen eremua ustiatzeko sistema nagusia villa zen. Lanerako esklaboak erabiltzen ziren landetxe edo ustiategi handi moduko bat zen villa , eta jabeak berak ustiatzen zituen hango ondasun gehien-gehienak ? lur sail landuak eta landugabeak ?.\nLoira eta Rhin ibaien arteko eskualdeetan ordea beste sistema bat jarri zen indarrean , IX. mendean zehar batez ere , villa karolingiarra esaten dena. Bitako sistema bat zen : alegia , bitan , erreserbetan eta mansus-etan banatua zegoen lurra. Erreserbak sail handiak ziren, eta jabeak berak ustiatzen zituen, hartarako zituen esklaboen lanaren eta mansusetako biztanleek eskaini behar izaten zioten zerbitzuaren bitartez. Mansusak, berriz, sail txikiak ziren, familia batek gobernatzeko modukoak; giza libreek ?kolonoek? edo esklaboek ?serui casati? lantzen zituzten, eta ateratzen zuten mozkinaren zati bat jabeari ordaintzen zioten, edo dirutan, edo gauzatan, edota, batez ere, lanaren truke. Tokian tokiko aristokrazia txikiak, baina, hirugarren ustiapen sistema bat ere erabili zuen bere jabetzako eremuetan ?aztertzen ari garen garai honetako azken aldian gehienbat?, esklabo familia batek gobernatzeko moduko sail txikitan banatuz ondasuna.\nBestalde, politika eta erlijioa kontrolatzen zuten egituretan sartzea izaten zen beste irabazpide nagusi bat. Behe Inperioan, zerga makinerian parte hartzetik zetorren errenta politiko horien mami nagusia. VI.. endetik aurrera, zuzeneko zergaren ordainketak gainbehera egin ahala, formak aldatu ziren, baina ez edukia. Azken batean, elizako hierarkia zerga aparatuaren ordezko bihurtu zen. Aristokraziak, bestalde, kargu publikoak zituenez, ohore eta onura publikoez gozatzeko aukera zuen.\nNekazariak. Kolonoak eta jabeak\nNekazari libreen multzoa ordea ?koherentea, legearen ikuspuntutik begiratuta? ez zen talde homogeneo bat. Baliabide tekniko batzuk izateak ala ez izateak ?batzuek goldea zuten, eta beste batzuek, aldiz, ez?, eta batez ere lurraren jabetza lortzeko aukerak markatzen zituen haien arteko diferentziak.\nKolonoek ?ez ziren asko? beste batzuen lurrak lantzen zituzten, errenta kontratuak eginda (maizter gisa, alegia), edo utzita ?jabeari aldez aurretik eskatuta?. Lur jabe txikiek, berriz, familiako kideen artean lantzen zuten beren saila. Talde hau kolonoena baino askoz zabalagoa zen, eta funtsezkoa zen gorputz sozialaren egonkortasuna ziurtatzeko.\nBai kolonoak bai lur jabe txikiak oso baldintza kaskarretan bizi ziren. Gosetea eta izurritea, horra bi zigor latz, V eta IX. mendeen bitartean nekazariak aldian behin astintzen eta errausten zituena.\nBaina nekazari libreak lur jabe ez ezik «hiritarrak» ziren. Hau da, eskubide eta betebehar batzuk zituzten legearen eta militarren aurrean. Nekazari libreak parte har zezakeen lege biltzarrean; bere ahotsa entzunaraz zezakeen eta legearen babesa eskatu, aristokraziaren mehatxu eta erasoetatik defenditzeko. Kontuan izan, hain zuzen ere, nekazari lur jabeen egonkortasuna aginte publikoaren osasunari eta jarduera zuzenari zor zitzaiola.Nekazarien askatasuna definitzen duen hirugarren eta azken irizpidea militarra da.\nNekazariak ahalmen ekonomikoren arabera betetzen zituen bere betebehar militarrak.\nNekazaria, beraz, gizon armatua da, eta hori, aldez edo moldez, bai bera bai bere eskubideak begirunez har dakizkion arrazoi bat da.\nZortziehun eta milagarren urteen artean\nESTATU ESKLABISTAREN HONDATZEA ETA DESAGERTZEA.Hemen azaldu dugun sistema esklabista hori ongi ibiliko bazen, estatu aparatuak indartsu egon behar zuen, eta esklaboari gizatasuna eman ziezaioketen eragileek, berriz, ahul. Estatuaren krisiak ?hipertrofiagatik edo atrofiagatik? sistema esklabistaren krisia ekarriko zuen atzetik. Gainera, esklaboa gizartean sustatuz azaldu ziren zenbait elementuk sistemaren oinarriak jatenzituzten. Eta horixe gertatu zen lehenengo milaldiaren azkeneko berrehun urtean.\nZortzigarren mendetik aurrera, kristautasuna zabaltzeak, esklaboen erresistentzia mugimenduak indartzeak eta nekazaritzaren hazkundeak, denek elkar harturik, sistema esklabistaren gainbehera eta, azken batean, bukaera eragin zuten.\nEsklabotasuna desagertzear zegoen X.. endearen bigarren erdian, eta erabat desagertu zen XI. mendearen lehenengo hamarraldietan.\nUne pribilejiatua izan zen hura, batez ere Europako hegoaldearentzat ?iparraldean aldaketa ez zen horren argia izan? . Gizartean ez zegoen, legez, esklabotasunaren arrastorik, eta mendekotasunetik erabat askatzeko zorian zegoen nekazari klasea.\nEgoera hori, baina, eramanezina zen nagusi klasearentzat, eta bortxaz erantzun zuen, nekazari libreei bestelako zama edo ordainbide batzuk ezarriz. Ordainbide haiek gero eta handiagoak eginik, morrontza mota berri bat sortu zen (feudala), 1000. urteko nekazari libreeen ondorengoak jopu bihurtu zituena.


Pello Ramirez, Juantxo Zeberio, Maddi Oihenart eta Txema Garces\nMaddi Oihenart kantari zuberotarrak bira labur bat egingo du datorren hilean Iparrameriketatik. Urriaren 11n Vancouver-en, Kanadan; 12an Chino-n, Kalifornian; eta 19an San Frantzisko-n, Kalifornian, emango ditu kontzertuak Maddi Oihenartek bere musikari laguntzaileekin: Juantxo Zeberio (pianoa) eta Pello Ramirez (biolontxeloa). Ez da Oihenart Euskal Herritik kanpora irteten den lehen aldia, izan ere aurrez Belgikan eta Holandan izana baita Juan Mari Beltranekin. Duela bi aste Bartzelonan egin zuen emanaldian ere bertako Euskal Etxeko ikus-entzuleak liluratuta geratu ziren Zuberoako kantariaren ahotsarekin.\nDonostia-San Sebastian. Urriaren 8tik 21era hiru kontzertu emango ditu Maddi Oihenart (Barkoxe, 1956) kantari zuberotarrak Iparrameriketan zehar. Zehazki, urriaren 11n Vancouver (Kanada) hirian, bertako St. James Hall aretoan abestuko dute Maddi Oihenartek eta bere taldekideek, arratsaldeko 20:00etan. Hurrengo geldialdia Kaliforniako Chino-n izango da urriaren 12an, bertako Euskal Etxean arratseko 15:00etan. Egun honetarako Chino hirian dagoen Euskal Etxean Euskal Klubeko bazkaria antolatu dute eta Maddi Oihenart izango da bazkalostean kantari. Hurrengo geltokia San Frantzisko izango da, urriaren 19an, igandea, goizeko 11etan. Bertako Euskal Etxean izango da eta emankizunaren ondoren bazkari bat antolatu da. Hurrengo egunean itzuliko dira Maddi eta bere taldekideak Euskal Herrira.\n2007an argitaratu zuen Maddi Oihenart eta taldekideek "Hari Biru" (Elkar disketxea) diskoa. Puntako musikariekin batu zen Oihenart lan honetarako, horrela, Juantxo Zeberio Etxetxipia pianoan, Txema Garces kontrabaxuan eta Pello Ramirez txeloan eta akordeoian lagun izan ditu. Txema Garces ez da izango Iparrameriketara egingo duten bira honetan. Maddi Oihenart-i buruz, a capella abesteko bere modua oso sentibera eta liluragarria dela diote adituek. Aurretik Metak diskoetxearekin "Ilhargi Min" lana atera zuen 2003an. Disko honetan Zuberoako abesteko modu fina baztertu gabe jazz-era hurbiltzen zen. Hala ere, hainbat eta hainbat kolaborazio egin ditu eta disko anitzetan hartu du parte.\nBira egiteko euskal etxeen gonbitea jaso ostean, Maddiren diskoaren promozioa egiten duen Syntorama etxeak Eusko Jaurlaritzak urtero euskal artistek Diasporan aritu ahal izateko ematen dituen diru laguntzak baliatu ditu bira hau antolatzeko. Hala ere, honakoa ez da Maddi Oihenarten lehen bira atzerrian. Iaz Belgikako Gant eta Holandako Groningen hirietan eman zituen kontzertuak, baita Georgian ere. Azkenaldian, irailaren 5ean urrunago joan gabe, Bartzelonan aritu zen kantari. Aurrez Estatu Batuetan ere ibili izan da.\nKultur ekintzek hasiera emango diote ostiralean Europako Euskal Etxeen Bilkura eta Mus Mundialari Bartzelonan


Irekia Eusko Jaurlaritza - Gobierno Vasco :: Nolakoa nahi duzu Zarautz eta bere ingurua izatea 20 urte barru?\nNolakoa nahi duzu Zarautz eta bere ingurua…\nEkarpen herritarra euskal eremu eta herrien diseinu eta erabilera estrategien definizioari.\nGaur astelehenean, ekainak 20, 18:00etan, Zarauzko San Enea kultur-etxean proposamenen topaketa bat egongo da.\nEgun hauetan, profesionalez osatutako talde tekniko bat ideiak eta ekarpenak jasotzen ari da Eusko Jaurlaritza garatzen ari den Euskal Autonomia Erkidegoaren Lurralde Estrategia definitzeko. Astelehenean, ekainak 20, arratsaldeko seietan Sanz Enea kultur-etxean (Zarautz), herritar orori bilera ireki batera deitu zaio Zarautzen etorkizun hurbilerako ideiak bota ditzaten, bai bere hiri-garapenaren inguruan, bere inguru naturalaren inguruan edota kirol, komertzio eta industria praktiken inguruan ere.\nBere etorkizunaz, Zarautzenaz eta EAE guztiarenaz hitz egin nahi duen orok, Eusko Jaurlaritza antolatzen ari den Lurralde Antolamendurako Gidalerro berriei ideiak ekar diezazkieke, hurrengo 20 urteetarako balioko dutenak. Zarauzko topaketa, euren herriaz eta inguruaz kezkatzen den ororentzako da, etorkizun jasangarri bat nahi duenarentzat eta espazio publikoak nolakoak izan beharko liratekeen edota landa ingurua nola mantendu beharko litzatekeen iradoki nahi duenarentzat.\n“Pertsona bakoitzak bere eskualdeko jarduera ekonomikoari buruz iritzia emateko eta etorkizunerako ideiak botatzeko foru aparta da. Bertan, euren landa inguruarekiko duten ikuspegiaz; euren ekonomiaz; bizi ditugun ingurugiro eta klima baldintzez; parke naturalez; korridore ekologikoez edota azpiegitura berdeez mintzatu dezakete. Gaiak honakoen antzekoak izango dira: nola mugitu nahi zenuke zure inguruan: bizikleta sarea, maila lokaleko edota eskualdeko peatonalizazioa, nola daude karreterak, gehiago egin behar al dira? Hiria/herria mugarik gabe zabaldu daiteke, ala eremu degradatuak edo zahartuak aprobetxatu?.\nBai Lurralde-Politikako sailburuorde Izaskun Iriartek baita Fernando Uriondo zuzendariak hilak 20an, stelehena, Sanz Enea kultur-etxean (Zarautz) egingo den bileran parte hartuko dute, Lurralde Antolamendurako Gidalerroak berrikusteko asmoz EAEko eremu funtzional ezberdinetan Eusko Jaurlaritza antolatzen ari diren 16 tailerretako batean.


Erregistro zibilaren lege berria: abizenak maila berean eta familia liburuari agur – Guraso.eus\nErregistro zibilaren lege berria: abizenak maila berean eta familia liburuari agur\n2017-07-03\tGoiena\tIruzkinik ez\nEkainaren 30ean jarri zen indarrean erregistro zibilaren lege berria, eta hainbat aldaketa ekarri ditu. Horien artean bi nabarmentzen dira: ume jaioberriak izendatzeko orduan aitaren abizenak ez du lehentasunik izango, eta aurrerantzean ez dute familia libururik emango.\nHorrela da, bai. Familia liburua desagertu egingo da; izan ere, erregistro zibila digitala izango da aurrerantzean, eta bakarra Estatu osoarentzako. Hala, elektronikoki egin ahal izango dira hainbat eskaera eta prozedura. Bertatik bertara egin nahi izanez gero ere erregistro zibileko edozein bulegotan izango dute gure datuetara heltzeko aukera.\nErregistro berrian fitxa edo erregistro zenbaki bat zabalduko zaio inskribapen berri bakoitzari. Jaiotze datatik hasita bertan jasoko dira pertsona bakoitzaren bizitzako datu guztiak. Horrek ordezkatuko du orain arteko familia liburua, eta uztailaren 1etik aurrera ez da familia libururik emango.\nAitaren eta amaren abizenak maila berean\nLege berriak, bestalde, maila berean jartzen ditu aitaren eta amaren abizenak eta gurasoak jarri beharko dira ados seme-alabaren lehen abizena aukeratzerako orduan. Egia da gurasoak ados jarriz gero orain arte ere posible izan dela amaren abizena jartzea lehenengo. Lege berriak egiten duena da orain arte aitaren abizenak izan duen lehentasun legala kendu.\nGurasoak ados jartzen ez badira legeak dio erregistroko arduradunak hiru eguneko epe bat emango diela gurasoei kontua argitzeko. Ez badira adostasun batera iristen arduradunak hartuko du erabakia. Legeak jasotzen du profesional horrek adin txikikoaren interesa izango duela kontuan erabakia hartzeko orduan.\nBi abizenekin abizen konposatuak sortzea ere aurreikusten du lege berriak. Aurretik ere egiten zen, baina interesatuek frogatu egin behar izaten zuten bi abizenak erabiltzen zituztela. Orain ez dago ezer frogatu beharrik izango, eta horrela nahi izanez gero zuzenean izango da abizen konposatua jartzeko aukera.\nHori bai, seme-alaba guztiekin jokatu behar da berdin, eta lehenengo erabakia errespetatu behar da seme-alaba guztiekin.\nLege berriak ezartzen duen beste aldaketa garrantzitsua da aurrerantzean erregistro zibileko bulegoetan ezingo dituztela nazionalitate eskaerak onartu. Interesatuek Justizia Ministeritzan egin beharko dute eskabidea.\nInformazioaren iturria hemen.\nIruzkinik ez "Erregistro zibilaren lege berria: abizenak maila berean eta familia liburuari agur"


Udal Artxiboaren datu estatistikoak — Eibarko Udala\nUdal Artxiboaren datu estatistikoak\nJoan zen urtean, Eibarko Udal Artxiboak 577 pertsona hartu zituen bere bulegoetan, eta pertsona horiek 2.005 kontsulta egin zituzten. Urte horretan Artxiboak 207 espediente helarazi zituen udal sail guztietara eta artxiboan 597 instalazio-unitate (kaxa, karpeta, legajo...) sartu ziren Udal Euskaltegia Fundaziotik, Idazkaritzarik, Ekonomia Sailetik eta Zerbitzu Sailetik.\nJoan zen urtean, 2013, Eibarko Udal Artxiboak 577 erabiltzaile hartu zituen bertan Artxiboan. Erabiltzaile horiek 2.005 kontsulta egin zituzten hainbat udal dokumenturen inguruan; kontsulta horiek gehienak Eibarko hirigintza-proiektuekin eta estatistikarekin lotutakoak izan ziren (zentsuak, erroldak, industria-matrikulak...). Hainbat udal atali 207 espediente-mailegu egin zitzaien. Urte horretan Artxiboan 597 instalazio-unitate (kaxa, karpeta, legajo...) sartu ziren ondoko Sail edo Atal hauetakoak: Udal Euskaltegia Fundazioa, Idazkaritza Saila, Ekonomia Saila eta Zerbitzu Saila.\nKontsulta gehienak -1.535- bertara etorrita egindakoak izan ziren; Artxiboaren instalazioetan bertan egindakoak; gehienak, eibartarrak. Horiez gain beste 470 kontsulta ere egin ziren, gehienak posta elektroniko bidez egindakoak.\nUdal funtsen dokumentazioa hainbat ikerketa eta hedapen proiekturen oinarri izan zen. Bestalde, Udal Artxiboak, herriko hainbat elkarteri laguntzen die beraien programak eta jarduerak egiterakoan.\nUdal funtsen dokumentazioa hainbat proiekturen oinarri izan zen. Batzuk aipatzearren hona hemen:\n- 2013ko ekainaren 12an Bilbon izan zen “Uholdeak Euskadin: 30 urte beranduago” gaiaren inguruan.\n- "Hárek gerrako úmiak 'Aquellos 'niños de la guerra' de Eibar"\n- Eibarko udalerriko “mugarri” zaharrak berreskuratzen.\n- BERREIBAR Industria ondarearen eraldaketa proaktiboa.\n- Geltoki Elkartea Dendarien Elkarteak antolatutako ekitaldiak.\nBestalde, Eibarko udal artxiboak, azken 20 urte hauetan, zaharberritze-programa bat garatu du hiriko historiaren dokumentu historiko esanguratsuenak eta adierazgarrienak berreskuratuta. Joan zen urtean, 32 espediente berriztatu ziren, 1593. urtekoak, Eibarko Eskribautza Funtsekoak. Espediente horiek oso egoera txarrean zauden, antzinatik kaltetuta zeuden suaren eta hezetasunaren ondorio. Orriak erdi erreta zeuden eta paperaren egoera hain txarra zenez, ezinezkoa zen haiek kontsultatzea.\nBestalde, Eibarko Filatelia Elkarteak, joan zen urtean, Eibarren egin zen abiazioaren lehenengo jaiaren ehungarren urteurrena gogora ekarri zuenez, 1913ko San Juan jaietako kartela zaharberritu genuen. Urte hartan, herriko jaietan, hainbat ikuskizun izan ziren (zezenketak herriko ospitalearen alde dirua batzeko; banda-lehiaketa, erakusketak...) baina batzorde berezi bat antolatu zen, abioi batek, lehengo aldiz, Eibar gainean hegan egin eta hegaldiaren erakustaldia egin zezan. Tamaina handiko kartela da, koloretan egindakoa; bertan azaltzen da Marius Tercé abiadorea bere aeroplanoarekin. Kartel hori, zaharberritu baino lehen, zikina zegoen eta, gordeta egon denean beti tolestuta egon denez, marka handiak zituen. Horrelako lanak oso denbora gutxirakoak izaten direnez, oso gauza jakinak iragartzeko erabiltzen direnez, kartel hura egiterakoan erabili zuten papera oso gramaje txikikoa zen, kalitate eskasekoa, eta horregatik, euskarria indartu egin behar izan zitzaion dokumentua jendaurrean erakutsi ahal izateko.\nAzkenik esan 2000. urtean martxan ipini zela Udal Artxiboaren digitalizazio-plana. Alde batetik, dokumentu-ondarea zaintzeko, eta bestetik, ondare hori zabaltzeko. 2013ko maiatzean eta apirilean amaitu zen Andres Prieto Arana eibartarraren ondare-funtsa, 2009. urtean Udal Artxiboaren eskuetan utzi zuena. Funts horretan ditugu -Bigarren Mundu Gerran, Frantziako erresistentziaren sasoian- Atzerriko Boluntarioen Batailoiak eta "Gernika" batailoiak sortutako dokumentazioa, eta horrez gain, korrespondentzia pribatua, egunkari-zatiak eta argazkiak ere bai.


About: Ben-Hur (1959ko filma)\nArtikulu hau 1959ko filmari buruzkoa da; beste esanahietarako, ikus «Ben-Hur». Ben-Hur William Wylerrek 1959an zuzendutako filma da. Lew Wallace idazle eta jeneralak idatzitako Ben-Hur: A Tale of the Christ eleberrian oinarrituta dago. Film honen aurretik, beste batzuk ere egin ziren historia honetan oinarrituta, baina ez zuten arrakastarik izan 1959ko filmarekin alderatuta.\nArtikulu hau 1959ko filmari buruzkoa da; beste esanahietarako, ikus «Ben-Hur». Ben-Hur William Wylerrek 1959an zuzendutako filma da. Lew Wallace idazle eta jeneralak idatzitako Ben-Hur: A Tale of the Christ eleberrian oinarrituta dago. Film honen aurretik, beste batzuk ere egin ziren historia honetan oinarrituta, baina ez zuten arrakastarik izan 1959ko filmarekin alderatuta. (eu)\nBen-Hur (1959ko filma) (eu)\ndbr:Ben-Hur (1959ko filma)\nwikidata:Ben-Hur (1959ko filma)\ndbpedia-cs:Ben-Hur (1959ko filma)\ndbpedia-de:Ben-Hur (1959ko filma)\ndbpedia-el:Ben-Hur (1959ko filma)\ndbpedia-es:Ben-Hur (1959ko filma)\ndbpedia-fr:Ben-Hur (1959ko filma)\ndbpedia-id:Ben-Hur (1959ko filma)\ndbpedia-it:Ben-Hur (1959ko filma)\ndbpedia-ja:Ben-Hur (1959ko filma)\ndbpedia-ko:Ben-Hur (1959ko filma)\ndbpedia-nl:Ben-Hur (1959ko filma)\ndbpedia-pl:Ben-Hur (1959ko filma)\ndbpedia-pt:Ben-Hur (1959ko filma)\ndbpedia-wikidata:Ben-Hur (1959ko filma)


Pandemian zehar txokoak zabalik izan ditugunean jendeak neurri guztiak bete ditu” - Elorrio - Anboto.org\nPandemian zehar txokoak zabalik izan ditugunean jendeak neurri guztiak bete ditu”\nMaialen Zuazubiskar 2021-07-02 09:30\nJose Ramon Lazkano Elorrioko Iturrizoro elkarteko presidentea izan da 40 bat urtean. Pandemiagaz batera, Lazkanok ondorengoei utzi zien lekukoa. Elorrion ekainaren 26tik daude txokoak zabalik.\nHilabete luzez itxita egon eta gero, dagoeneko heldu da momentua txokoak zabaltzeko. Ordua izan da?\nItxura denez, bai. Kalean denerik entzun izan dut orain arte. Batzuk urduri egon dira, txokoak noiz zabalduko zain. Beste batzuk, ostera, oraindino goiztxo dela, eta apur bat gehiago itxaron beharko litzatekeela uste dute.\nZu zein iritzitakoa zara? Gogotsu zaude txokora berriro joateko?\nEgia esan, ez. Ni apurka-apurka hasiko naiz berriro ere txokora joaten. Pandemiaren aurretik ere ez nuen egun eta ohitura zehatzik izaten txokora joateko. Hilean behin, Iturrizorokoekin batu behar izaten nuen, txokoen eta hainbat konturen inguruan berba egiteko. Orduan bai aprobetxatzen genuen batzarraren ostean afaritxo bat egiteko.\nElorrion txoko guztiak batera zabaldu dira, denak ekainaren 26an. Eta denak segurtasun neurri berdinekin.\nIturrizoro elkarteak erabaki zuen elkartea osatzen duten bost txokoak batera zabaltzea. Joan zen zapatuan zabaldu ziren denak. Segurtasun neurriei dagokienez, Labik markaturiko neurri guztiak bete beharko dira. Eta ez daukat horren inguruko inongo zalantzarik, badakit horiek zorrotz beteko direla eta. Aurretik, pandemian zehar, txokoak zabalduta izan ditugunean ere jendeak neurri guztiak bete ditu.\nElkarte gastronomikoen funtzioa egiteaz gainera, txokoek indar handia dute herrietan.\nIturrizorok lan handia egin du ekimenak antolatzen Elorrion. Pandemia dela-eta, hainbat ekimen ezin izan da egin, baina ea apurka-apurka berriro hasten garen.\nHonako beste kide hauek ere elkarrizketatu ditugu:\nArrate Elkoro eta Aitor Astigarraga Durangoko Napar elkarteko kideak dira: "Zabaldu dugunean, berehala egin dira erreserbak; beraz, badago gogoa".\nEsti Ania Uribarren Abadiñoko Gaztañodi elkarteko kidea da: "Datorren astebururako ateak berriro ere zabaltzea da gure asmoa".


Hondamendi nuklearretik transistorera - Elhuyar Aldizkaria\nHasiera » Erreportajeak » Hondamendi nuklearretik transistorera\nHondamendi nuklearretik transistorera\nInoiz gertatu ez balitz hobe, baina gertatu zenez, hobe ez ahaztea. Hiroshima eta Nagasaki-ko eztanda atomikoez ari gara, noski. Zuzen-zuzenean ezin dira zientziaren aurkikuntzen edo zientzia-gertakarien artean sartu, baina ezin ukatu aurreko urteetan atomoaren inguruan egin ziren ikerketen ondorio izan zirela. Horrekin batera, 40-50eko hamarkadari beste izenen bat jarri beharko balitzaio, transistorearena jarri beharko litzaioke, aro berri baten hasiera adierazten baitu.\nBell laborategietako Willian Shockely, Walter Brattain eta Jon Bardeen ikertzaileek 1947ko abenduaren 23an transistorea aurkeztu zuten. Hiru asmatzaileak berehala jabetu ziren aurkikuntzaren garrantziaz, baina urte haietan inork ez zuen sumatu transistorearen garapenak izango zuen eragina. Iazko abenduko Electronic Business aldizkariak honela deskribatzen zuen aurkikuntza: "... hutseko hodia ordezkatzeko gailu gisa aurkeztu zen hura, gaur egun gurpilaren asmakuntzarekin konpara daiteke". Transistorea germanio erdieroalezko xafla fin batzuek osatzen zuten. Tamaina txikikoa eta erresistentzia handiagokoa zenez, balbulekiko eta hodiekiko sekulako abantaila zuen. Fisikako Nobel Saria jaso zuten. Handik 20 urtera, oinarrian transistorea zuten makina elektronikoak arruntak bihurtu ziren.\nDena den, transistorea asmatu baino lehen ere, 40ko hamarkadan Elektronikaren alorrean aurrerapauso nabarmenak gertatu ziren: Lehen kalkulagailu programagarria segundoko 3/4 batuketa egiteko gauza zen, eta biderkaketak egiteko 3 bat segundo behar zituen (1941). Harvard-en Mk I kalkulagailua eraiki zuten, bost tonako kalkulagailua. IBMko zuzendariak, Thomas Watson-ek, hauxe esan omen zuen: "Uste dut munduan beharbada 5 konputagailuendako merkatua egon daitekeela" (1943). ENIAC konputagailua -30 tonakoa- bukatu zuten, 18.000 balbula elektroniko zituen eta segundoko 5.000 eragiketa egiteko gai zen. Ordurako transistorea asmatuta bazegoen ere, Manchester-ko Unibertsitateak Mark I konputagailua aurkeztu zuen, memorian gordeta zituen programak erabiltzeko gauza zen lehen konputagailua (1948). EDVAC konputagailua, zinta magnetikoaz baliatzen zen lehena. Sistema iraultzailea izan zen, ordura arteko konputagailu guztiak birprogramatzeko nahitaezkoa baitzen kableak aldatzea (1949). Hori ikusita, urte berean Popular Mechanics aldizkariak garairako iragarpen ausarta egin zuen: "Etorkizuneko konputagailuek 1,5 tona baino gutxiagoko pisua izan dezakete". Asmatu zuten.\nAtomoaren txikitasunaz hitz egiten zela ikusten da 30-39ko aldiari begiratuta. Eta egia da, baina txikia izanik atomoak suntsitzeko botere ikaragarria du. 1945. urtean botere horren erabilera okerraren erakustaldia egin zen. Kontua, hala ere, ez da hain sinplea. 1941. urtean, Bigarren Mundu Gerra bete-betean, Estatu Batuetan lehergailu atomikoak eraikitzea helburu zuen Manhattan proiektura iritsi zen Ernest Lawrence. Gizon hau ziklotroiaren diseinatzailea zen, azeleragailu nuklearrarena alegia. Fisioaren berri izan zuenetik, Lawrence-k ziklotroian uranioaren fisioa nola gertatzen zen ikertzeko ahaleginak egin zituen, eta bere ikerketa-taldea horretan jarri zuen. Ondorengo urteetan, ziklotroiekin laborategietan egin zen lanak emaitza ugari eman zituen, uranioaren fisioaren ondorioz sortutako elementu berrien berri izan baitzen: neptunioa lehenengo, eta plutonioa gero. Neptunioarekiko abantaila zuen plutonioak, neutroi geldoekin fisioa eragiteko gauza zen eta. Horrela, uranioaren erabilera optimizatu egin zitekeen. Izan ere, U-235 isotopoak soilik eragin zezakeen kate-erreakzioa, eta isotopo hori oso eskasa zen; U-238 isotopoa, berriz, ez zen kate-erreakziorik eragiteko gai, baina plutonioa sor zezakeen.\nBeraz, lehergailu atomikoen oinarriak jarrita zeuden, dagoeneko benetako aukera zen. 1942ko azaroan Nuevo Mexicon Los Alamos laborategia ireki zen, leherketa nuklearren probak egiteko helburuarekin. 1945eko uztailaren 16an Nuevo Mexico-ko basamortuan eztanda egin zuen lehen lehergailu atomikoak. Urte bereko abuztuaren 6an uraniozko lehergailu atomiko batek Hiroshima suntsitu zuen; hiru egun geroago, plutoniozko batek Nagasaki. Gerra amaitu zen, eta aro nuklearra hasi.\nHamarkadako gertaera eta aurkikuntza garrantzitsuenak beharbada aipatutakoak izan daitezke, baina beste hainbat alorretan ere dezente aurreratu zen. Medikuntzan, adibidez, lehen odol-transfusio seguruak egiten hasi ziren, penizilina purua eta kontzentratua ekoizteko bidea aurkitu zuten, eta tuberkolosiari aurre egiteko estreptomizina antibiotikoa atera zuten. Material berriak ere, ugaritu egin ziren: belkroa, poliesterra, silikonak, etab. Era berean, komunikabideei dagokienez, kolorezko telebistaren oinarria izan zen itzal-maskarako tutua asmatu zen. Edwin Herbert Land-ek Polaroid sistema asmatu zuen, eta Polaroid kamera atera zuen merkatura. Beste arlo batean, berriz, Willard Frank Libbyk, datazioak egiteko, karbono 14aren sistema atera zuen. Etxetresna elektrikoen artean, mikrouhinak elikagaiak berotzeko gai direla egiaztatu ondoren, merkatura mikrouhin-labea atera zuten. Garraiobideen arloaren garapena ere garrantzitsua izan zen: munduko ur-hegazkin handiena atera zuten, estatubatuarren 200 tonako Mars ur-hegazkina, historiako lehen hegaldi supersonikoa egin zuen Chuck Yeagerrek Bell X-1 hegazkinarekin, munduari hegan eta geldialdirik gabeko lehen itzulia eman zitzaion... eta espazio-jaurtigailuen aroaren lehen urratsak egin ziren.


Gure izena Game Erauntsia da, bai, bi 'e' eta hutsunearekin - Berriak - Game Erauntsia - Bideojokoak euskaraz\nUrtebete pasa Game Erauntsia webgunea eta ondoren komunitatea sortzen hasi ginenetik eta hala ere, oraindik, izenaren kontuarekin borrokan gabiltza. Ez ezezagunen artean bakarrik, komunitateko kide eta eztabaida taldeko jendearekin ere bai\nAitortu beharra daukat, Luistxo Fernandez (@luistxo) CodeSyntax enpresaren zuzendari eta interneteko guruak hasi eta bereala ohartarazi zidala izena bere ustez zaila, "txarra" zela. Erauntsiak zer esan nahi duen jende askok ez dakiela eta gainera domeinua etab. osatzerako orduan, bi 'e' elkartu behar horrek, tartean hutsuneak... nahasmena besterik ez duela sortzen. Zer nahi duzue esatea, gurua izango da, baina kasu zipitzik ez nion egin momentu horretan\nErabakia hartuta zegoen. Izenaren asmatzailea, honezkero denok ezagutuko duzuen Gari infernu izan zen eta oso seguru zegoen nahi genuen proiektuak izan behar zuenaz. Hasiera batean izango zenaz... gaur egun inola ere zer ikusirik ez duenak, aitor dezagun... Niri bestalde, ez zitzaidan axola... gustatzen zitzaidan. Ez nuen asko uste horren zaila, ulergaitza izan zitekeenik.\nEta zein zaila den GAME ERAUNTSIAko kide izatea... denek "gamerauntsia" idazten dute eta! Baita testu gisa jartzerakoan ere... Gaixoak gu!\nGuda galdua izan da hasieratik, baina ez nago ni amore emateko! Nahiz eta domeinua gamerauntsia.eus, twitter kontua @gamerauntsia... izan, gure izena, Game Erauntsia da. Bai, bi 'e' eta hutsunearekin.\nBota dut purrustadatxoa eta gusturago biziko naiz hemendik aurrera. Ah! Eta etsigarria bada ere, izenari kariñoa hartu diot...\nDamian Oct. 23, 2015, 7:17 p.m.\nAntton Oct. 23, 2015, 8:25 p.m.\nArrazoia duzu. Gora GAME ERAUNTSIA!!!!!\nEgoni Oct. 24, 2015, 4:38 p.m.\nBaina izena zein da zehazki? "Game Erauntsia" ala "Game Erauntsi"? Izen ofiziala "Game Erauntsia" bada, orduan "a" itsatsia dauka eta "Game Erauntsiako kideak" idatzi beharko zenuke "Game Erauntsiko kideak" idatzi ordez. Beste edozein kasutan ere "a" itsatsi hori beti mantendu beharko litzateke, ezta?\nBarkatu nire mezuarekin potroak gehiago ukitzera etorri banaiz XD\nUrtzi Odriozola Oct. 26, 2015, 9:58 a.m.\nArrazoi osoa daukazu!! Ni ere nire kontraesanetan harrapatu nauzu\nBaina bai, berez izenak "a" itsatsia dauka.


Lehenengo txapliguak lehertu dira Euskal Herriko zeruan, eta zuk ere, beste guztien moduan, eskubidea daukazu burua galtzeko. Bai, zuk: mundura aludun etorri arren, ahalduntzeko aukerak murriztu dizkizuten horrek. Ez duzu errudun sentitu behar asko edan duzulako. Euskal Herrian ia guztiok edaten dugu asko. Biharamunean ez bazara egin duzun guztiaz gogoratzen, lasai. Ezer oso txarrik egin baduzu, lagunek esango dizute, eta gauza onak ahaztu badituzu, zeu izango zara kalteturik handiena: zeuk eutsi behar izango diozu buruko minik jasangaitzenari, tripako larriari. Baina zuk asko edan izanak ez dio inori bide eman behar edan gabe zaudenean egingo ez lizukeen ezer egiteko. Ez baitiezu zuk ere, ondotik balantzaka pasatzen zaizkizun guztiei ipurdia laztantzen, edo lizunkeriarik esaten.\nEz da zure errua zure minigonak edo eskoteak edo ezpainetako margoak edo sujetadorearen tirak inoren desioa piztu izana. Pentsa ezazu, zenbat aldiz piztu zaizun zuri zerbait hanka tartean eta ez duzun inoren gainera salto egin; edo zenbat aldiz berotu zaituen dantzan ari zen horrek eta ez duzun hormaren kontra jarri. Beraz, zeuk nahi gabe, zeuri horrelakorik gertatzen bazaizu, errua ez da zurea; zuk eman ez dituzun pisten bidez, bere buruari zure altxorra deskubritzeko eskubidea eman dionarena baino. Hemen, bakoitzak kudeatu behar ditu bere azkurak.\nTiti bistan poteatzea okurrituko balitzaizu ere, ez zaitzala inork ukitu. Eta ez, erakuste hutsak ez dio inori zure bularra eskuztatzeko eskubiderik ematen. Bestela, erasorik gehienak hondartza nudistetan gertatuko lirateke, eta ez txosnetan, tabernetan edo goizaldean etxerako bidean. Ez da zure errua zeure burua alurik gabe jaio zirenak bezain libre egin nahi izatea. Aitzitik, askatasun hori ukatzen dizutenak dira errudun sentiarazten zaituztenak, atzamarrez seinalatzen zaituztenak, zure erruari esker handi egiten direnak. Ez iezaiezue plazer hori eman.


Liburu elektronikoak, gero eta hurbilago | Consumer\nLiburu elektronikoak, gero eta hurbilago\nAzken hilabeteetan, tinta elektronikoa erabiltzen duten pantailekin liburu elektronikoak irakurtzeko hainbat gailu merkaturatu dira\nliburuak, egunkariak eta aldizkariak paperean saltzen jarraitzen dute,\nbereziki lehenengoak, ordenagailu-pantaila batean irakurtzea\ndeserosoa da. Hala ere, Sarea liburuz beteta dago\nelektronikoak. Alde batetik,\nirabaziak, hala nola Gutemberg proiektua, doan\neskubideak iraungita dituzten tituluak, edo Wikia Books,\nWikipediakoa, testuliburuak doan eskaintzen dituena. Nork:\nbeste bat, Amazon bezalako dendak\ndeskargatzeko prest dauden milaka titulu eskaintzen dituzte.\nBook Search ere hasi da eskaintzen\nliburuak doan deskargatzea.\nmilioika liburu elektronikoena, eta formatuak\nfuntzio honetarako pentsatuak, hala nola Adobe PDF, gehienak\njendeak metroan paperezko liburua darama eskuetan.\niraganean zenbait liburu-eredu merkaturatzen saiatu gara\nelektronikoa, Rocket bezala\neBook, edo eBookMan,\narrakastarik izan ez dutenak edo fabrikatzeari utzi diotenak.\ngailuek desabantaila-zerrenda luzea zuten.\nHasteko, garestia zen bakarra zuen aparatua\nfuntzioa. Ez ziren bereziki arinak, eta pantailak erabiltzen zituzten\nLCD zuri-beltzean, ez dute nahikoa kontraste ematen honetarako:\nerosotasunez irakurtzea. Gainera,\nkopiaren aurkako babesa, zailak egiten zituzten\nerabili edo tituluak katalogo jakin batera mugatzen zituztenak\nazken hilabeteotan, beste gailu-sorta bat iritsi da\nliburuak irakurtzeko elektronikoak. Horietako bat\nSony japoniarra, eta Reader du izena.\nBadira beste eredu batzuk, hala nola Iliad,\niRex-ek fabrikatua, Philipsetik sortutako konpainia batek, edo\nTxinako Jinke konpainiarena. Berrikuntza da\nteknologia iraultzailea erabiltzen dute: tinta\ntinta elektronikoaren teknologiak, eInk\nmerkatuan eskuragarri dagoen lehena da, eta\ngailu berri horiek erabiltzen dituztenak. Honako hauek osatzean oinarritzen da:\nmilioika esfera ñimiño batean harrapatuta dituzten irudiak\nplastikozko xafla mehea. Esferak hemendik alda daitezke:\nzuritik beltzera bitarteko kolorea, eta horrela letrak edo irudiak marraztea.\neInk-en pantailan irakurtzen ari den inpresioa\npaperezko orri bat, ez baitu argirik igortzen, eta kontrastea eta\nbereizmena askoz handiagoa da. Liburuak\ngailuaren RAM memoria, eta ehunka izenburu izan ditzake\npoltsikoko liburu bat baino pakete txikiagoan. Gainera,\nukimen-pantaila, oharrak hartzeko, eta\nagenda, egutegia edo musika-erreproduzitzailea bezalako utilitateak\nMP3, besteak beste. Tinta elektronikoko pantailak\noso energia gutxi kontsumitzen dute, eta berriz karga daitezkeen bateriak\nPDA batean baino askoz gehiago irauten dute, adibidez.\nbaina gailu horiek garestiak izaten jarraitzen dute, 300 eta 600 artean\neuro. Gainera, Sony-ren ereduak deserosoak izaten jarraitzen du\nkopiaren aurkako babesak, liburu-formatuak mugatzen dituztenak\nirakurri egin dezakete, eta, hartara, beren denda ustiatu\ntituluak, eskaintza oso mugatua eta prezio altuak.\nalde batetik, pantailaren teknologiak\nhobetu, freskagarria (irudi batetik bestera aldatzea) motela delako eta\noraindik ez dago koloretako modelorik.\neragozpenak, liburu elektronikoa, pantailekin ez\nnekatu egiten dute ikusmena, geratzeko dago hemen. In\ndatozen urteetan berriak eta hobeak sortzea espero da\nliburutegi osoa poltsikoan eramateko gailuak.\nZergatik egiten du traba pantaila batean irakurtzeak?\nPantaila batetik irakurriz bista aldatzeko arrazoia bereizmena da. Paperezko kopia guztiek 300 puntuko bereizmena dute hazbete edo gehiagoko. Letren ertzak leunak dira, eta tamaina txikiak erabil daitezke, erraz irakurtzeko modukoak.\nOrdenagailuko pantailek hazbete bakoitzeko 70 puntu inguruko bereizmena dute. Horrek esan nahi du letrak marrazteko 20 puntu gutxiago daudela. Elkarrengana hurbilduz, mailak letra makurretan nabaritzen dira, "A" hizkian bezala. Gainera, pantailek argia igortzen dute, eta paperak, berriz, argia. Papereko kontrastea askoz handiagoa da (beltza beltzagoa da eta zuria zuriagoa)\nFaktore horien guztien ondorioz, ikusmena gehiago landu behar da pantailatik irakurtzeko, eta, beraz, nekatuago dago.\nelektronikoak gailuak libros-eu pantalla-eu papel-eu


Krisiaren onurak Erromon - Uribe Kostaz hitz egitenUribe Kostaz hitz egiten\n← Euskal Jaiak, arazo baten ikurrak, eta onura umilak\nBerangoko Burdin Hesiaren Interpretazio-Zentroa. Zoriontzeko berria, baita erronka ere. →\nKrisia hitza negatiboa agertzen zaigu egun, baina, dakigunez, krisiak, berez ez du ekartzen zentzu txarra beti. Krisia aldaketa da, aldaketa sakona, norabidearen aldaketa gogorra edo une baten eta bestearen arteko mozketa. Horregatik, krisiek, noizbehinka, onurak ekar ditzakete. Hori gertatu zaie getxoztarrei: krisiak kultura-egoitzak eraikitzeko politika hautsi omen du. Antza, diru iturriak lehortuta, udalak berraztertuko du Erromoko makro kultura-egoitzaren proiektua.\nHonako berriak, edozein testuingurutan txarrak izan arren, Getxon, Bizkaian, Euskal Herrian eta Estatuan, neutroak dira. Guggenheim-en eraginak oso kalte handia ekarri die gure kultura egiturei. Azken hamarkadetan, institutuzkoek, guztiek, ez dute jakin kulturaren beharrak arduratzeko eraikin normala egin. Lehengoa izan da, gehienetan, eraikina eta arkitektoa (sinadura ospetsuarekin askoz hobeto); gero eraikin deigarria; eta azkenean, bazegoen, herri edo auzoaren beharrak.\nHalaber, kultura-politikek, ideiek eta kultura-proiektu berriek, jarraitu dute betiko mailan, hau da, maila triste-tristean, murriztu ez badira. Kasu honetan ez dago desberdintasunari, berdin da euskaraz edo gazteleraz, margoa hala literatura, monumentuak edo museoak.\nBakoitzak bere arloan egoera latza hori pairatu du, aktoreek, artistek, herriko agenteek… ikusi dute ia-ia betiko kultura-martxa, betiko borrokak, betiko arazoak: dirua, lokalak, programazioa, babesa… Bitartean, gure kaleak bete egin dira eraikin singularrekin, hori bai neutroa! Singularrak esan nahi du horren bezalako beste bat ez dagoela. Arkitekturari buruz, arteri buruz, eta abari buruz ez dakigunez ezer, eta, gainera, konplexuz beteta gaudenez, ez gara ausartzen esatera eraikin hau edo hori, singularra izango dela, baina itsusia, mamotretoa eta bere funtzioa betetzeko guztiz ezerosoa baita ere.\nErromoko eraikina berraztertuko da. Berri ona. Ez dakit zein izango den emaitza, ordea, bai zein izan behar den metodologia, ez da berria: aztertu behar dira Erromoko beharrak, Erromoko nahiak eta Erromorako agintariek nahi duten politikak eta etorkizuna, hiru eduki horiekin eraikina diseinatu behar da. hamar pisu behar baditu: hamarrekin; solairu batekin nahikoa bada, hala da. Gainontzekoa errekurtsoak galtzea da, baita instituzioen kultura falta eta megolamanismo soberaren sintoma ere, besterik ez.\nKategoria: Getxo Etiketak Erromo, Kultur-etxea, Kultura-politika. Gorde lotura.


Haurtxoentzako aplikazio eta gailu onenak | Euskaltel Blog\nHaurtxoentzako aplikazio eta gailu onenak\nHaurtxoa iritsi zenetik lehen “ihesalditxoa” egitera zoazte familian: a zer ilusioa! Dena prest dago: bidaietarako sehaska, haur-kotxe tolesgarria, biberoiak… Baina, orduan, zerbait gogoratu duzu eta izerdi hotza hasi zaizu: etxean ahaztu duzue haurra hainbeste entretenitzen duen gusy luz panpinatxoa. Eta Burgostik aurrera zoazte jada!\nBat autobidearen erdian buelta ematea pentsatzen ari da; besteak, berriz, jostailu-denda bat irekita aurkitu nahi du, zubi bete-betean… Irtenbide bat behar duzu! Eta, orduan, lasaitasuna iristen da: guraso hasi berriak zarete, bai, baina baita teknologikoak ere. Badituzue zeuen mugikorrak, eta ez dago iOS eta Android unibertsoek eskuratu ezin dutenik. Hona hemen zenbait aplikazio zuen txikiek lo egiten duten bitartean edo entretenituta dauden bitartean atseden hartzen lagunduko dizuetenak.\nSound Touch. Joko honek ordu luzez entretenituko du zure txikia. Soinu-sorta bat dagozkion irudiekin lotzea da erronka, hasi musika-tresnetatik eta animalietaraino edo garraiobideetaraino. Doako oinarrizko bertsioak 140 bikote baino gehiago ditu, horietako asko irudi errealak dituztenak, baina, horrez gain, ordainpeko Premium bertsio bat ere eskuratu dezakezu, bi aldiz bikote gehiago eskaintzen dituena. iOSerako eta Androiderako dago erabilgarri.\nNana bebés: ruidos blancos. Aplikazio hau mundiala da: lo hartzen laguntzen dio zure txikiari, eta, horrez gain, negarrez hasten bada detektatu egiten du. Une horretan, aplikazio hori hasten da zuk aukeratutako melodia erreproduzitzen, inoiz huts egiten ez duen hori: aplikazioak dakartzan lo-kantetako bat izan daiteke, edo zuk grabatutako besteren bat. Doako oinarrizko bertsio bat du, eta iOSerako bakarrik erabil daiteke.\nGaueko argia. Aplikazio honek argi egiten du ilunpean; argi goxoa egiten du, eta animalien irudiak eta mota guztietako soinuak erreproduzitzen ditu: zarata zuriak, ikuzgailuaren zarata, autoena, ile-lehorgailuarena… Haurtxoa gauez esnatu eta mugitzen edo negarrez hasten bada, zaratak aplikazioa aktibatuko du, eta argia automatikoki piztuko da. Eta zure haurtxoari musika gehiago gustatzen bazaio hotsak baino, aplikazioak lo-kanta ingeles, frantses eta japoniarrak ditu, eta edonor K.O. uzteko moduko soinu instrumentalak. Doakoa da, eta Androiderako nahiz iOSerako dago erabilgarri.\nGainera, gailu teknologiko ugari daude zure txikiak erraz eta eraginkortasunez zaintzen lagunduko dizutenak.\nHaurdunentzako audifono abdominalak Aditu guztiek diote musika estimulazio bikaina dela haurtxoentzat. Orain, posible da haurdunalditik hastea estimulazio horrekin. Badira audifono batzuk sabelaldean jar ditzakezunak, zure haurtxoa musikaren munduan sar dadin edo nahi duzun pertsonaren ahotsarekin ohitu dadin, egun-argia ikusi aurretik. Entzungailu hauek luzapen bat dute, zure haurtxoari transmititzen dizkiozun soinuez goza dezazun zuk ere.\nTxupete termometroduna Haur jaioberri bati tenperatura hartzea oso zeregin konplexua izan daiteke, batez ere gaizki badago, mina badu edo ezin bada geldirik egon. Bada, badago modu erraz bat sukarra duen edo ez jakiteko: txupete termometrodunek lagundu egiten dizute haurtxo bati tenperatura hartzen, hura konturatu gabe.\nArnasketa-monitoreak. Aita edo ama gehien lasaitzen duen gailuetako bat haurtxoen arnasketa egiaztatzeko monitorea da, batez ere haurrak goiztiarrak direnean. Pijamaren gainean edo sehaskaren koltxoiaren azpian jartzen diren sentsore batzuk dira, eta arnas maiztasuna, mugimendu-maila eta lo dagoen haurtxoaren posizioa kontrolatzen dituzte.\nTenperatura-sentsorea duten koilarak Nork ez du noizbait mihia erre oso bero dagoen elikagai bat probatzean? Bazkaltzeko orduan zure txikiek ahoa erretzea nahi ez baduzu, koilara honek lagunduko dizu: kolorez aldatzen da janaria beroegia badago.\nEta zu? Amatxo teknologikoa zara eta ezagutzen duzu gure haurren zaintza hobetzen lagunduko digun beste asmakizunen bat? Idatzi iruzkin bat, eta konta iezaguzu!


Portugaleteko Udala - Portugaletetek FITURen (Turismoko Nazioarteko Azoka) bere proiektu turistiko berri aurkeztuko du Zubi Esekiaren 125. urteurrenean arreta jarriz\nPortugaletetek FITURen (Turismoko Nazioarteko Azoka) bere proiektu turistiko berri aurkeztuko du Zubi Esekiaren 125. urteurrenean arreta jarriz\nPortugaleteren historia, ondare, merkataritza eta ostalaritza ezagutu nahi duten turistak Historiagunean bertan kokaturik dagoen La Canilla pasealekuko tren-geltoki zaharreko turismo bulegora hurbiltzen dira. Izan ere, ezinbesteko toki bihurtu da haientzat.\nPortugaleteko Turismo Bulegoa, Eusko Jaurlaritzako ITOURBASK sarearen barruan dago. Horri esker, Eusko Jaurlaritzako turismo-politikekin bat egiten du eta nazio eta nazioarteko turismo-azoka nagusietan parte hartzen du.\nHorren harira, “BILBAO BIZKAIA BE BASQUE”, “BIZKAIA EUSKAL KOSTALDEA” markaren barruan dago, Bizkaiko Foru Aldundiarekin batera Lurraldetik Kanpoko Sustapenari begira, lanak ere garatzen ditu.\nTurismo Bulegoak berretsi egin du Uneskok izendatutako bi Gizadiaren Ondare Historikoek (Zubi esekia eta Donejakue bidea-Kostaldeko Ibilbidea) eta Euskadin nahiz Bizkaian turismoak urte oparoa izateak Portugaleteren arrakasta turistikoa bultzatu dutela. Alta, 2017an 115.000 turista gerturatu ziren Portugaletera, inoizkorik kopuru altuena, aurreko urtekoa baino % 4 baino handiagoa, hain zuzen ere.\nTurismo mota hau ez da udakoa soilik; urte osoan ere etortzen da jende asko. Hori horrela izanik, sektorea are jasangarriagoa da .\nPortugaleteko erakarpen turistikoa azaltzeko orduan bi data funtsezko aipatu behar dira:\n2006ko uztailaren 13an, Unescok izendatu zuen Zubi Esekia Gizadiaren Ondare Historiko. Harrezkero, Zubiak hainbat turista erakarri du Portugaletera merkataritzari eta ostalaritzari onura handia ekarri dielarik\n2015eko uztailaren 5ean, Unescok izendatu zuen Donejakue Bidea-Kostaldeko Ibilbidean, Portugaletetik pasatzen dena, Gizadiaren Ondare Historiko.\nITOURBASK Turismo bulegoen euskal sarearen irizpideen arabera, Portugaleteko Turismo Bulegoak zenbatu duen turista kopurua, 31.377koa izan da 2017an.\nBisitari kopuru hau Turismo Bulegoak abenduaren 31 arte zenbatutakoa da eta 2016an zenbatutakoekin alderatuz (30.090), %4,3 handiagotu da.\nTuristen jatorria kontuan hartuta datuok aipagarri dira:\n4.657 (%14,84) Euskal Herritik.\n20.144 (% 64,20) beste autonomia- erkidego batzuetatik, 5.159 Madriletik, 3.108 Kataluniatik, 2.963 Andaluziatik eta 2.018 Valentziako Erkidegotik.\n6.576 (% 20,96) atzerritarrak; Europari dagokionez, 1.477 Frantziatik, 921 Alemaniatik eta 421 Erresuma Batutik. Beste kontinenteei dagokienez, aipagarriak dira Argentinatik etorritako303 turistak\n2016. urteko datuekin alderatuta argitu beharra dago Euskal Herriko turisten kopuruak behera egin duela. Aldiz, Espainatik eta atzerritik etorri direnen kopurua nabarmen igo da.\nBIZKAIKO ZUBI ESEKIA/ BIZKAIA ZUBIA\nZubi Esekiak aurten, 2018. urtean bere 125. urteurrena ospatuko du.\nZubi Esekia gure nortasunaren ikurra da, gure markako irudia. Zubiari esker, oso ezagunak gara toki ugaritan, hau da, Bizkaian, Euskal Herrian, Espainian, Europan eta munduan. Horren karietara, turismoa sustatzeko hainbat ekintzatan hartzen dugu parte.\nPortugaletetik oinezkoek zeharkatzeko moduko pasabide turistikoa iaz 97.668 pertsonak bisitatu zuten, gehienbat, turistak izan zirelarik. Esan gabe doa, horrek Portugaletera hurbildu zen turismo-kopurua areagotu zuela.\n% 18 Euskal Herrikoak izan ziren, % 31 atzerrikoak eta % 51a Espainiako gainerako toki batzuetakoak.\nZubiaren 125. urteurrena dela eta, erakundeok (Eusko Jaurlaritza, Bizkaiko Foru Aldundia, Bilboko Portua, Portugaleteko Udala eta Getxoko Udala) Lankidetza-Hitzarmena sinatuko dugu ekintza turistikoak, kulturalak, kiroletakoak eta abarrekoak antolatzeko ospakizunak burutzeko xedez.\nAurreko guztia dela eta, Eusko Jaurlaritzak asteazkenean, goizez, FITUR inaugurazioko ekitaldian Zubi Esekiko 125. urteurrenaren ekimena aurkeztuko du. Han izango da Mikel Torres jauna, Portugaleteko alkatea, besteak beste.\nGogoratu behar da, halaber, Portugaleten aurten lanean ari garela turismo alorrean turistak jaso eta erakarri ahal izateko Bizkaian ospatuko diren hiru ekitalde esanguratsu hauek izango ditugula aprobetxatuz. Hauexek dira:\nEUROPEAN RUGBY CHALLENGE CUP FINAL (Maiatza)\nTHE WORLD 50 BEST RESTAURANT (Ekaina)\nEUROPE MUSIC AWARDS MTV (Azaroa)\nPortugalete, Donejakue Bidearen zati bat da bere “Kostaldeko Ibilbidean”. Kultura Ondasunaren izendapena du Euskal Herriko Monumentu Multzoaren kategoriarekin. Unescok ere Gizadiaren Ondare izendatu du.\nDonejakue bide guztietatik jende gehien igarotzen den hirugarrena dugu. Izan ere, iaz 17.000 erromesek baino gehiagok amaitu zuten. Irungo mugan (Frantzia eta Espainiaren artekoa) Bidasoa ibaia zeharkatzen duen Zubi Nazioartekoan hasten den bidea dugu, amaiera Santiago de Compostelan duelarik.\nPortugaleten 2017ko ekainean, uztalean eta irailean gaua eman dutenak 2.361 izan dira guztira. Zubi Alde kiroldegiko Udal Aterpean gaua igaro duten erromesen batez bestekoa 20koa izan da.\nErromesen jatorriari buruzko datuak ondoko hauek dira:\n67 (% 2,84) Euskal Herrikoak.\n744 (% 31,51) beste autonomia-erkidego batzuetakoak, 196 lagun Kataluniakoak , 173 Madrilgoak, 95 Valentziako Erkidegokoak eta 67 Andaluziakoak.\n1.550 (% 65,65) atzerritarrak, 342 Alemaniakoak, 266 Frantziakoak, eta 160 Italiakoak, Europari dagokionez. Beste kontinenteetatik etorritakoen artean aipagarria da 51 Estatu Batuetakoak izan direla, 41 Hego Koreakoak eta 25 Australiakoak.\nNabarmentzekoa da 62 hiri desberdinetatik eta kontinente guztietatik etorritako turistek eman dutela gaua bertan.\nDatu orokorrek agerian uzten dute 2016an baino 868 lagun gehiagok eman dutela gaua bertan, alegia % 60 gehiago.\nBISITALDI GIDATUAK SANTAMARIA BASILIKARA\nPortugaleteko Udalak, Basilikaren Lagunen Elkartearekin batera, bost urtez jarraian,\ndoako bisitaldi gidatuak antolatu zituen. Bisitaldi hauei esker bai Portugaleteko auzotarrek bai aldameneko udalerrikoek bai handituz doan atzerritar kopuru handi batek gure basilika zoragarriaren historia, ezaugarriak, berezitasunak eta sekretuak ezagutzeko aukera izan zuten.\n2017ko EKAINAREN 1etik IRAILAREN 30era\nAstelehenetik larunbatera: Goizetan; 11:00etatik 13:30era eta arratsaldeetan: 16:30etik 20:00etara\nIgandeak eta jaiegunak: goizetan: 11:00etatik 13:30era\nBISITALDI GIDATUAK BASILIKARA\nAstelehenetan, asteazkenetan eta ostiraletan: 11:30ean\nAsteartetan eta ostegunetan: 17:00etan\n2017an, 81 bisitaldi gidatu egin dira. 13 boluntario izan ziren 2.864 laguni basilikari buruzko azalpenak eman zizkietenak.\nBisitarien jatorriei dagokionez, Espainiako beste autonomia erkidego guztietatik etorri direla esan behar da, Europako 34 hiritatik, Estatu Batuetatik, Kanadatik, Mexikotik, Brasiletik, Venezuelatik, Hego Koreatik, Filipinasetik, Israeletik, Japonetik, eta Australiatik.\nEsan dezakegu gutxi gorabehera 14.786 bisitari inguru egon direla bere kabuz (aurreko urteko denboraldi berean baino 3000 mila gehiago). Haietatik guztietatik 1000 bat bisitari erromesak ziren.\nBOTE TOURS 2017\nBizkaia Euskal Kostaldea osatzen duten Portugalete, Getxo eta Santurtzi udalerriek bigarren urtez jarraian “BOTE TOURS” izeneko produktu turistikoa bultzatu nahi izan dute.Asmoa da hiru udalerriak elkartzea eta gidari turistiko batek jarduerari balio erantsia ematea xarma turistikoak nabarmentze aldera. Horretarako, Portugaleteko Txalupa Gidarien Elkarteko “Euskal Herria” ontzia erabili da.\nBote Tours astebururo egon da erabilgarri uztailaren 2tik irailaren 28ra, guztira 34 egun direlarik (26, 2016an). Osotara, 170 zerbitzu egin ditu (78, 2016). Denboraldi horretan 1.615 lagunek gozatu dute experientzia. Erabiltzaileak geltoki guztietan ontziratu eta lehorreratzeko abagunea izan du baita egun bereko bidaiak konbinatu ere.\nErabiltzaileen % 50 Euskal Herrikoak izan dira, % 34 Espainiakoak eta % 16 naziarteko turistak.\nNabarmendu behar da erabiltzaileek oso balioespen ona eman diotela zerbitzuari (9,03) experientzia orokortzat hartuta.\nBISITALDI GIDATUAK 2017\nIaz bisitaldi gidatuak Hirigune Historikora, doakoak, antolatu dira.\nBisitaldiak irailaren 16, 17, 23, 24 eta 30ean eta urriaren 12,13,14 eta 15ean egin dira. Ordutegiak hauexek izan dira: larunbatetan 12:00etan eta 17:00etan eta igandeetan eta urriaren 12an eta 13an 12:00etan. Bisitaldiek bi ordu diraute.\nBisitaldiak Turismo Bulegoaren kanpoaldean hasten dira, Solar Plazatik jarraitzen dute eta han Udaletxe, Bustamante eraikin eta Víctor Chávarriren ohorezko monumentuari buruzko informazio adierazgarria ematen zaie bisitariei. Ondoren Kioskoa eta hotela erakusten zaizkie Bizkaiko Zubira iritsi arte. Casilda Iturrizar kaletik igotzen dira gero, La Rancheria Plazatik Historiagunera helduko da, plazaren iraganeko erabileraz mintzatuko da. Amaitzeko, Salazar Dorrerantz abiatzen dira garrantzi historikoaz mintzatzeko aitzakian. Ibilbideari amaiera emateko, Andra Mari Basilikaren ondoan dagoen begiratokira hurbiltzen da. Han izugarrizko ikusmirak goza ditzakete bisitariek.\nIzen-emateak Turismo Bulegoan bertan egin ziren (La Canilla eraikina, La Canilla pasealekua, beheko solairua) edota 944729314 telefonora deituz.\n108 lagunek hartu dute parte (2016an (81) baino % 33 gehiagok).\n“ONDAREAREN EUROPAKO JARDUNALDIAK 2017”\nUrriaren 16an Bizkaiko Foru Aldundiarekin elkarlanean bisitaldi programatuei heldu zitzaien Portugaleten Ondarearen Europako Jardunaldiak garatzeko xedez.\nPortugaleteko jardunaldien izenburua hauxe izan da: “ITSASOAREN GRAZIAZ BUSTITAKO HERRIA”.\nHorren harira, bisitaldi gidatuak antolatu dira. Oraingo paisaian geratzen diren arrastoen bitartez, aintzinako paisaiak (marinelen herria, aberatsen bizitokia eta garai industrialekoa) irudikatzen saiatzen da, gaur egungo Portugalete turistiko eta komertzialeraino heldu arte.\nJardueran 113 lagunek parte hartu dute (2016an beste lagunek).\nTURISTEI LAGUNTZEKO BALIABIDEAK\n1) PORTUGALETEKO ENBAXADOREAK 2017\nPortugaleteren enbaxadoreak izeneko ekimena honetan datza: udaldietan turismoari buruzko informazioa ematen duten pertsona batzuk daude toki jakinetan kokatuta datozen turistei laguntzeko asmoz.\nLaguntzaileak “I” bat (Informazioa) jantzita joango dira jendeak jakiteko nortzuk diren. Horretaz gain, Portugalete jartzen duen txartel bat ere eramango dute aldean.\nHaien zereginak hauexek izan dira:\nPortugaletetik igarotzen diren erromesei laguntzea.\nMetro sarbideetatik datozen turistei informazioa ematea.\nTuristak Zubi Esekira hurbilaraztea eta jakinaraztea turismo bulegoa non dagoen.\nAndra Mari basilikarako bisitaldi gidatuen berri ematea.\nBote Tours txangoei buruzko informazioa ematea (irteerak, prezioak eta abar).\nTuristen galderei erantzutea (garraioak, helbideak, jatetxeak, ostatuak, saltokiak eta abar).\nZenbait datu jasotzea; hots: jatorria eta ohizkoak.\n2) “TURISMO PORTUGALETE” Aplikazioa\nPortugaleteko Udalak zerbitzu teknologikoak zabalagotu nahian 2014an abian jarri zuen Turismo aplikazio bat. Tresna berritzaile hori erabat egokia da komunikazio eta interakziorako zeren eta era horretara, teknologia berriei esker turistei nahiz Portugaleteko herritarrei turismoari eta arlo horretako bitartekoei buruzko informazioa helarazten zaie.\nTresna hori garatuta, herritarrei eta turistei zuzenduriko lineako zerbitzuak areagotu egiten dira smartphoneak eta tabletak oso erabilgarriak baitira.\nAplikazioa 4 hizkuntza desberdinetan dago eskuragarri (gaztelania, euskara, ingelesa eta frantzesa). Izan ere, gaur egun gehien erabiltzen diren plataformotan doan eskura daiteke: Apple (Apple Store) eta Android (Google Play). Gailu mugikorretan ere badago, hau da, smartphoneak, tabletak, PCTV, eta abarretan.\nAplikazioaren bidez, Turismoko Udal Webgunearen edukiak ikus daitezke denbora errealean.\nHauexek dira aipagarrienak:\nTenperatura eguneratua eta klimatologia\nBisitatu beharreko tokiak\nHerrira iristeko aukerak\nTurismo Bulegoaren ordutegia eta kokapena\nUdaleko Web-kamerarako sarbidea.\nAplikazioak aipatu beharreko alderdi batzuk ditu, esate baterako, geolokalizazioa, Google maps, Google street view eta Google Business photos. Hartara, bisitatu beharreko bitarteko guztiei buruzko laburpen bat du eskura erabiltzaileak. Aurrekoaz gain, entzuketa azalpenezko bat ere badago. Era berean, GPSk gidatuta zuzenean hel zaitezke joan nahi duzun tokira. Era birtualean eraikinen barnealdean (Turismo Bulegoa) ere sar zaitezke hari esker.\nSICTED EGITASMOA: HELMUGAKO TURISMO KALITATEAREN SISTEMA INTEGRALA\nAurtengo berrikuntza da Portugaleteko Udalak jasoko duela Turismo Ministerioak ematen duen Helmugako Turismo Kalitatearen egiaztagiria.\nEgitasmo honek “Helmugako Turismo Kalitatearen Sistema Integralaren” barruan sartu ditu Portugaleteko Udala eta gure herriko beste 8 enpresa edo establezimendu (Gran Hotel Puente Colgante; Portugaleteko Turismo Bulegoa; Guyma Tabaco-denda; RIALIA Industria Museoa; Bide Ona Aterpea; Nautic Gourmet; Auntz Jatetxea eta Torre Salazar Jatetxea). Horren karietara, egiaztagiri hori lortu dute.\nIzendapena lortu dute haien zerbitzuetako kalitatearen kudeaketa eta eguneroko berrikuntza bateratzen dituen prozesuari esker, helburu dutelarik kalitateko turismoa herrira erakartzea.\nHonengatik guztiagatik, geuk lortu dugu Espainiak egiaztaturiko Helmugako Turismo Kalitatea duten 166 horietako bat izatea.